Βράβευση (πρωτοετών) επιτυχόντων στις Πανελλαδικές 2020 από τον Δήμο Αλίμου\n21:04 - Κυριακή, 27 Σεπτεμβρίου 2020\nΒράβευση των επιτυχόντων στις Πανελλαδικές Εξετάσεις 2020 από τον Δήμο Αλίμου\nΤο Σάββατο 19 Σεπτεμβρίου στις 7 το απόγευμα η Δημοτική Επιτροπή Παιδείας Αλίμου οργάνωσε εκδήλωση βράβευσης των επιτυχόντων στις Πανελλαδικές Εξετάσεις μαθητών και μαθητριών των σχολείων του Αλίμου. Λόγω των έκτακτων μέτρων για την αντιμετώπιση της διασποράς του κορωνοϊού η εκδήλωση πραγματοποιήθηκε στην αίθουσα του Δημοτικού Συμβουλίου. Το κάθε Λύκειο εκπροσώπησαν οι διευθυντές του πλαισιωμένοι από επιτυχόντες μαθητές και μαθήτριες που αρίστευσαν στις εξετάσεις.\nΣτην εκδήλωση παρέστησαν, ο Δήμαρχος Αλίμου κ. Ανδρέας Κονδύλης, ο Πρόεδρος του Δημοτικού Συμβουλίου κ. Στέφανος Διαμαντής, ο Αντιδήμαρχος κ. Γιώργος Μακαριγάκης. ο πρόεδρος της ΔΕΠ Γιάννης Μαριόλης, η κ. Δώρα Δανοχρήστου από την Σχολική Επιτροπή κ.ά.\nΕπάξια εκπροσωπήθηκε και το ΕΠΑΛ Αλίμου το οποίο είχε μεγάλο ποσοστό επιτυχίας των μαθητών του. Το σχολείο μας εκπροσωπήθηκε από τον μαθητή της Γ’ Μηχανολόγων Σεραφείμ Δήμου ο οποίος εισηχθεί στην σχολή Μηχανολόγων Μηχανικών του Πανεπιστημίου Δυτικής Αττικής, των μαθητών της Γ’ Διοίκησης-Οικονομίας Ιωάννα Θεοχάρη και Δημήτρη Γκοτσόπουλο οι οποίοι εισήχθησαν στο Τμήμα Λογιστικής και Χρηματοοικονομικής του Οικονομικού Πανεπιστήμιου Αθηνών και του μαθητή Χαράλαμπο Κρούστη ο οποίος εισηχθεί στην σχολή Διοίκησης Τουρισμού του Πανεπιστημίου Δυτικής Αττικής. Τους παραπάνω μαθητές συνόδευε η Διευθύντρια του σχολείου κ. Σοφία Νικηφορίδου.\nΟι ατομικοί έπαινοι των επιτυχόντων εστάλησαν ταχυδρομικώς στα σπίτια τους.\nΓια την επιτυχία των μαθητών του σχολείου ο Δήμαρχος Αλίμου παρέδωσε στη Διευθύντρια του ΕΠΑΛ σχετικό αναμνηστικό με την προτομή του Αριστοτέλη. Στο τέλος της εκδήλωσης κληρώθηκαν 20 λάπτοπ, μεταξύ όλων των επιτυχόντων. Τυχερός από το σχολείο μας ήταν ο φοιτητής, πλέον, Νικήτας Ζέλιτς!\nΗ Διευθύντρια κ. Νικηφορίδου ευχήθηκε στους επιτυχόντες μαθητές “καλά ταξίδια στις νέες διαδρομές που ανοίγονται μπροστά τους” και στους μαθητές που δεν πέτυχαν τον στόχο τους ή αποφάσισαν να ακολουθήσουν διαφορετικό δρόμο από αυτόν των Πανελλαδικών, “καλούς αγώνες”!


O ρόλος της μνήμης στις μυθοπλασίες | Βιονευρολογικά O ρολος της μνημης στις μυθοπλασιες - ΔΕΙΤΕ ΤΩΡΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ O ΡΟΛΟΣ ΤΗΣ ΜΝΗΜΗΣ ΣΤΙΣ ΜΥΘΟΠΛΑΣΙΕΣ\nΗ μνήμη αποτελεί, κατά κάποιο τρόπο, ένα «αρχείο» εντυπώσεων, καταστάσεων, ιστοριών και βιωμάτων του κάθε ατόμου. Αυτό το αρχείο μέσα στην εγκεφαλική δραστηριότητα παίζει ένα σπουδαίο ρόλο, για ότι ανά πάσα στιγμή «τροφοδοτεί» με τις εμπειρίες του τις λειτουργικές εκείνες δραστηριότητες του εγκεφάλου που είναι απαραίτητες για τη ζωή.\nΠολλές φορές, η μνήμη «άθελα της» παίζει και ένα ρόλο που είναι παθολογικός για την όλη διανοητική λειτουργία. Σε κάποιες στιγμές που υπάρχουν «διαλλείματα» ή διακοπές λόγω διαφόρων ασθενειών της συνοχής, τόσο της λογικής όσο και της σκέψης, έρχεται η μνήμη να τις συνδέσει έστω και με λάθος παραστάσεις, άγνωστες συνειδητά στους ασθενείς.\nΑυτό γεννά τις μυθοπλασίες που πρόκειται για ιστορίες που στην ολοκλήρωση τους είναι ένα μείγμα από φαντασία (απότοκο της μνήμης) και πραγματικότητας και ο ασθενής τις θεωρεί αληθινές.


Το Συµπαθητικό Νευρικό Σύστηµα - PDF\nDownload "Το Συµπαθητικό Νευρικό Σύστηµα"\n1 Το Συµπαθητικό Νευρικό Σύστηµα Εισαγωγή Συµπαθητική Φυγόκεντρος Οδός Κεντρική Μοίρα (Εγκεφαλικό Σκέλος) Προγαγγλιακές Ίνες Μεταγαγγλιακές Ίνες Συµπαθητική Κεντροµόλος Οδός Το Συµπαθητικό Στέλεχος ή Συµπαθητική Άλυσος Συµπαθητικά Γάγγλια Κλάδοι & Πλέγµατα των Συµπαθητικών Νεύρων Πλέγµατα του Συµπαθητικού Συστήµατος Εισαγωγή Το συµπαθητικό νευρικό σύστηµα είναι πιο εκτεταµένο από το παρασυµπαθητικό σύστηµα και εκτείνεται σε όλο το σώµα. Έχει την κεντρική µοίρα των κινητικών του νευρώνων στην πλάγια φαιά στήλη των θωρακικών και δύο πρώτων οσφυϊκών τµηµάτων του νωτιαίου µυελού. Λειτουργικά το συµπαθητικό έχει σχέση πρωταρχικά µε τις αντιδράσεις του σώµατος σε καταστάσεις στρες. Υπό την επίδραση του διαστέλλονται οι κόρες των οφθαλµών, τα περιφερικά αιµοφόρα αγγεία συστέλλονται µε επακόλουθη εκτροπή του αίµατος σε πιο βασικά όργανα, η δύναµη η αναλογία και η κατανάλωση οξυγόνου της καρδιάς αυξάνει, το βρογχικό δένδρο διαστέλλεται, η σπλαγχνική λειτουργία περιορίζεται µε αναστολή του περισταλτισµού και αύξηση του τόνου των σφιγκτήρων Παρατηρείται γλυκογονόλυση στο ήπαρ και έκκρισή της µυελώδους µοίρας των επινεφρίδίων, ανόρθωση των τριχών και εφίδρωση. Τα συµπαθητικά πυελικά νεύρα προκαλούν αναστολή της σύσπασης της ουροδόχου κύστης, κινητικότητα στον έσω σφιγκτήρα της κύστης και νεύρωση των µυών της µήτρας. Η κυκλοφορία των στεφανιαίων αγγείων αυξάνει, µε άµεση επίδραση του συµπαθητικού συστήµατος στις στεφανιαίες αρτηρίες. Επίσης, παρατηρούνται ισχυρές καρδιακές συσπάσεις, µειωµένη συστολή, σχετικά αυξηµένη διαστολή και µία τοπική αυξηµένη συγκέντρωση των αγγειορθυµιστών ή των µεταβολιτών, τα οποία προκαλούν αυξηµένη στεφανιαία ροή. Γενικά, θέτει τον οργανισµό σε ετοιµότητα µε απoτέλεσµα να: - Είναι καταβολικός. - Επιταχύνει τους καρδιακούς παλµούς. - Τα αρτηρίδια του δέρµατος και του εντερικού σωλήνα συσπώνται. Ε. Τζόνσον, Αν. Καθηγητρια Ανατοµίας 1\n2 - Διαστέλλει τα αρτηρίδια των σκελετικών µυών µε αποτέλεσµα την ανακατανοµή του αίµατος. Το αίµα φέρεται προς τους σκελετικούς µυς, την καρδιά και τον εγκέφαλο, ενώ εγκαταλείπει το δέρµα και τον γαστρεντερικό σωλήνα, και αυξάνεται η αρτηριακή πίεση. - Διαστέλλει τις κόρες των οφθαλµών. - Συκλείνει τους σφιγκτήρες και ανυψώνει τις τρίχες. - Ανστέλλει τη λειτουργία των λείων µυών των βρόγχων, του γαστρεντερικού σωλήνα και της ουροδόχου κύστεως. Νευρώνει: - την καρδιά - τους πνεύµονες - τους λείους µυς και τα αγγεία του τοιχώµατος - τους θυλάκους των τριχών - τους ιδρωτοποιούς αδένες - τα σπλάχνα της κοιλιάς και της πυέλου Το συµπαθητικό σύστηµα έχει την τάση να δηµιουργεί αποτέλεσµα µαζικής δράσης. Η διέγερση οποιουδήποτε τµήµατος του καταλήγει σε ευρείας κλίµακας συµπαθητική απάντηση. Συµπαθητική Φυγόκεντρος Οδός Κεντρική Μοίρα: Οι απαγωγές ίνες εκφύονται απο την πλάγια φαιά στήλη που βρίσκεται στα πλάγια κέρατα της φαιάς ουσίας του νωτιαίου µυελού (πλάγιες φαιές στήλες) από το Θ1 (1 ο θωρακικό νευροτόµιο) έως το Ο2 (2 ο µε 3 ο οσφυϊκό νευροτόµιο). Αναδύονται µικροί εµµύελοι νευράξονες προς τους αντίστοιχους πρόσθιους πρωτεύοντες κλάδους και περνούν µέσω µιας σύνδεση από λευκό κλάδο στη συµπαθητική άλυσο Τα κύτταρα του συµπαθητικού συστήµατος βρίσκονται στον έξω διάµεσο πυρήνα. Προγαγγλιακές Ίνες: Αποτελούνται από εµµύελες νευρικές ίνες. Εξέρχονται από τον νωτιαίο µυελό µε τις πρόσθιες ρίζες (Α8-Ο3). Αρχικά πορεύονται µε τα νωτιαία νεύρα. Αµέσως µετά της έξοδο από το µεσοσπονδύλιο τρήµα, οι συµπαθητικές (προγαγγλιακές) ίνες αποσπώνται και σχηµατίζουν τους λευκούς αναστοµωτικούς κλάδους, οι οποίοι φέρονται στα παρασπονδύλια γάγγλια του συµπαθητικού στελέχους. Υπάρχουν τρεις πορείες µετά την είσοδο των προγαγγλιακών ινών στα παρασπονδύλια γάγγλια. 1. Οι προγαγγλιακές ίνες µπορούν να συνάπτονται µε τα νευρικά κύτταρα του γαγγλίου (µεταγαγγλιακός εκτελεστικός νευρώνας). Νευροδιαβιβαστής σε αυτή τη σύναψη είναι η ακετυλοχολίνη. (Οι µικροί συνδετικοί νευρώνες περιέχουν ντοπαµίνη που δρα ως νευροδιαβιβαστική ουσία.) 2. Μερικές προγαγγλιακές ίνες δεν κάνουν σύναψη εντός του γαγγλίου στο οποίο εισήλθαν και πορεύονται: Ε. Τζόνσον, Αν. Καθηγητρια Ανατοµίας 2\n3 - Κεφαλικώς: Διαµέσου των µεσογαγγλιακών συνδέσµων και καταλήγουν εντός των ανώτερων γαγγλίων της αυχενικής µοίρας του συµπαθητικού στελέχους. Οι µεταγαγγλιακές ίνες φέρονται στα αυχενικά νωτιαία νεύρα. - Ουραίως: (κατιόντως) Διαµέσου των µεσογαγγλιακών συνδέσµων. Συνήθως αυτά είναι οι προγαγγλιακές ίνες που εισέρχονται στα κατώτερα θωρακικά και στα δύο πρώτα οσφυϊκά γάγγλια του συµπαθητικού στελέχους και καταλήγουν εντός των κατώτερων γαγγλίων της οσφυϊκής µοίρας και της ιεράς µοίρας του συµπαθητικού στελέχους. Οι µεταγαγγλιακές ίνες φέρονται στα οσφυϊκά, ιερά και κοκκυγικά νεύρα. 3. Άλλες προγαγγλιακές ίνες διαπερνούν το γάγγλιο (χωρίς να κάνουν σύναψη). Οι προγαγγλιακές αυτές ίνες σχηµατίζουν τα ακόλουθα νεύρα: Το µείζον σπλαγχνικό νεύρο: Σχηµατίζεται από προγαγγλιακές ίνες που έχουν διέλθει µέσα από τα Θ5 εως Θ9 συµπαθητικά γάγγλια. Διαπερνά το σκέλος του διαφράγµατος και εισέρχεται στην κοιλία. Συνάπτεται µε µεταγαγγλιακούς νευρώνες των γαγγλίων, του κοιλιακού πλέγµατος και του νεφρικού πλέγµατος εντός του επινεφριδίου. Λίγες προγαγγλιακές ίνες καταλήγουν κατευθείαν στα κύτταρα της µυελώδους ουσίας του επινεφριδίου. Τα κύτταρα αυτά αποτελούν τροποποιηµένους συµπαθητικούς νευρώνες. Νευρικές ώσεις προκαλούν έκκριση επινεφρίνης και νορεπινεφρίνης. Το ελάσσον σπλαγχνικό νεύρο: Σχηµατίζεται από προγαγγλιακές ίνες από το Θ10 και Θ11 συµπαθητικό γάγγλιο. Πορεύεται µαζί µε το µείζον σπλαγνικό νεύρο. Συνάπτεται µε µεταγαγγλιακούς νευρώνες των γαγγλίων του κάτω τµήµατος του κοιλιακού πλέγµατος. Το ελάχιστο σπλαγχνικό νεύρο: Μπορεί να µην υπάρχει. Σχηµατίζεται από ίνες που περνούν από το Θ12 γάγγλιο. Συνάπτεται µε νευρώνες των γαγγλίων του νεφρικού πλέγµατος. Μεταγαγγλιακές Ίνες: Αποτελούνται από αµύελες νευρικές ίνες που εγκαταλείπουν το γάγγλιο. Σχηµατίζουν τον φαιοαναστοµωτικό κλάδο. Οι ίνες στερούνται µυελίνης. Επανέρχονται στα νωτιαία νεύρα και καταλήγουν περιφερικά στα αγγεία και στο δέρµα (στους λείους µυς, στους ιδρωτοποιούς αδένες, στους ορθωτήρες µυς των τριχών, στα αγγεία των οστών και των µυών). Γενικά, οι µεταγαγγλιακές ίνες από τα κύτταρα των προσπονδυλικών (ή προαορτικών) γαγγλίων πλέγµατα αγγείων φέρονται στους λείους µυς και αδένες των σπλάχνων. Συµπαθητική Κεντροµόλος Οδός Οι απαγωγές αυτόνοµες νευρικές ίνες σχετίζονται µε το απαγωγό τόξο των αυτόνοµων αντανακλαστικών και την αγωγή των επώδυνων ερεθισµάτων των σπλάχνων. Αρχίζει από τα σπλάγχνα και οι νευρικές ίνες από τα σπλάγχνα ανέρχονται µε τα αυτόνοµα πλέγµατα. Ε. Τζόνσον, Αν. Καθηγητρια Ανατοµίας 3\n4 Εκείνες απο το τοίχωµα του σώµατος µεταφέρονται µε τα περιφερικά νωτιαία νεύρα. Η κεντροµόλος πορεία απο κάθε περιοχή βρίσκεται κατα µήκος της ίδιας οδού όπως και οι φυγόκεντρες ίνες του αυτόνοµου. Αποτελείται από εµµύελες ίνες οι οποίες διέρχονται (χωρίς σύναψη) από τα συµπαθητικά γάγγλια. Λευκοί αναστοµωτικοί κλάδοι φέρονται στο νωτιαίο νεύρο και καταλήγουν στο νωτιαίο γάγγλιο της οπίσθιας ρίζας. Οι κεντρικές αποφυάδες των νευρώνων των νωτιαίων γαγγλίων εισέρχονται µε την οπίσθια ρίζα στο νωτιαίο µυελό. Είτε καταλήγουν στο νωτιαίο µυελό και απoτελούν την κεντροµόλο µοίρα του τοπικού αντανακλαστικού τόξου ή φέρονται στα ανώτερα κέντρα (π.χ. στον υποθάλαµο). Γενικά, τα απαγωγά νεύρα αυτά έχουν τους πυρήνες τους στα ραχιαία γάγγλια των ριζών των νωτιαίων νευρων ή στα γάγγλια των κρανιακών νεύρων τα οποία έχουν σχέση µε το αυτόνοµο νευρικό σύστηµα. Το Συµπαθητικό Στέλεχος ή Συµπαθητική Άλυσος Αποτελείται από δύο αλυσίδες νευρικών γαγγλίων του συµπαθητικού συστήµατος. Η γαγγλιοφόρος νευρική άλυσος εκτείνεται από τη βάση του κρανίου µέχρι τον κόκκυγα σε κάθε πλευρά και σε στενή σχέση µε τη σπονδυλική στήλη. Είναι περιπου 25 cm από τη µέση γραµµή Βρίσκεται δεξιά και αριστερά κατά µήκος της σπονδυλικής στήλης από τη βάση του κρανίου έως τον κόκκυγα. - Υπάρχουν σπονδυλικά γάγγλια τα οποία συνδέονται µεταξύ τους µε µεσογάγγλιους συνδέσµους. - Το τελευταίο (κοκκυγική αγκύλη) βρίσκεται το µονοφυές κοκκυγικό γάγγλιο. - Εµφανίζει τέσσερις µοίρες: αυχενική, θωρακική, οσφυϊκή και ιερά µοίρα. Θέση (από πάνω προς τα κάτω): Στον αυχένα βρίσκεται στην πρόσθια επιφάνεια των εγκάρσιων αποφύσεων του Α2 σπονδύλου. Το άνω αυχενικό γάγγλιο ξεκινά κάτω από τη βάση του κρανίου Κατέρχεται αµέσως κάτω από το οπίσθιο τοίχωµα του καρωτιδικού ελύτρου, µπροστά από τις εγκάρσεις αποφύσεις των αυχενικών σπονδύλων. Στο θώρακα βρίσκεται προς τα εµπρός από τις κεφαλές των πλευρών. Αρχικά βρίσκεται µπροστά από τον αυχένα της 1ης πλευράς. Στην συνέχεια, κατέρχεται πάνω απο τις κεφαλές των ανώτερων πλευρών και µετά κείται στα πλάγια των σωµάτων των τελευταίων τρίων ή τεσσάρων θωρακικών σπονδύλων. Καλύπτεται από υπεζωκότα και διασταυρώνεται από µπροστά µε τα µεσοπλεύρια αγγεία σε κάθε µεσοσπονδύλιο διάστηµα Στην κοιλιά βρίσκεται στον οπισθοπεριτοναϊκό χώρο. Διέρχεται στην κοιλιακή κοιλότητα πίσω απο το τενόντιο τόξο του διαφράγµατος. Πορεύεται κατά µήκος του έσω χείλους του ψοϊτη µυ σε µια αύλακα µεταξύ του µείζονος ψοϊτη και των πλαγίων επιφανειών των σωµάτων των οσφυϊκών σπονδύλων. Κείται µπροστά των οσφυϊκών αρτηρίων, αλλά µπορεί να διασχίζεται απο τις οσφυϊκές φλέβες. Ε. Τζόνσον, Αν. Καθηγητρια Ανατοµίας 4\n5 Η αριστερή άλυσος επικαλύπτεται από την κοιλιακή αορτή Η δεξιά επικαλύπτεται απο την κάτω κοίλη φλέβα Πορεύονται πίσω από τα κοινά λαγόνια αγγεία και εισέρχεται στην πύελο µπροστά από τα ιερά πτερύγια, και προς τα έσω του πρόσθιου ιερού τρήµατος. Στην πύελο είναι στην πρόσθια επιφάνεια ιερού οστού. Στο ύψος του κόκκυγα τα δύο στελέχη συνδέονται µε αντίθετο και σχηµατίζουν ένα µονήρες γάγγλιο (το άζυγο κοκκυγικό γάγγλιο). Συµπαθητικά Γάγγλια Τα συµπαθητικά γάγγλια περιέχουν κινητικά κύτταρα, µε τα οποία οι προγαγγλιακές εµµύελες ίνες έρχονται σε σύναψη. Από αυτά, εκφύονται οι αµµύελοι µεταγγαλιακοί νευράξονες. Τα γαγγλιακά κύτταρα έχουν ευδιάκριτο σφαιρικό πυρήνα (εκκεντρα τοποθετηµένο) και περιβάλλονται από µικρού µεγέθους βασιφίλα κύτταρα, το δορθφόρα κύτταρα. Τα γαγγλιακά κύτταρα είναι αραιά τοποθετηµένα, ενώ διαχωρίζονται από πολυάριθµους νευράξονες και δενδρίτες, απο τα οποία αρκετοί διέρχονται µέσα από το γάγγλιο χωρίς να κάνουν σύναψη. Τα δορυφόρα κύτταρα είναι λιγότερα κι ακανόνιστα τοποθετηµένα σε σχέση µε τα σωµατικά αισθητικά γάγγλια. Αυτό οφείλεται στων πολυάριθµων αποφυάδων των γαγγλιακών κυττάρων. Η τµηµατική διανοµή των γαγγλίων στις τέσσερεις µοίρες είναι αυχενική (ή τραχηλική) (3 γάγγλια) θωρακική (10-11 γάγγλια) οσφυϊκή (4-5 γάγγλια) ιερά (4-5 γάγγλια) Μόνο τα γάγγλια Θ1-Ο2 δέχονται απευθείας λευκούς κλάδους. Τα υψηλότερα και χαµηλότερα γάγγλια λαµβάνουν τισ προγαγγλιακές τους ίνες από εµµύελα νεύρα τα οποία πορεύονται µέσω του αντίστοιχου γαγγλίου χωρίς σύναψη και τα οπόα ακολούθως ανέρχονται ή κατέρχονται στο συµπαθητικό στέλεχος. Άλλες προγαγγλιακές ίνες πορεύονται ακέραιες διαµέσου των γαγγλίων και περνούν στα σπλαγχνικά γάγγλια για σύναψη. Τα Αυχενικά Γάγγλια (είναι τρία). Δέχονται προγαγγλιακές ίνες από τα Θ1-7 νευροτόµια. Αποτελούν τις θέσεις µεταγγαγλιακών συνάψεων για τις ίνες προς την κεφαλή, τον τράχηλο και το άνω άκρο. Οι ίνες διανέµονται είτε κατά µήκος των περιφερικών νωτιαίων νεύρων, είτε σαν πλέγµατα γύρω από την καρωτίδα αρτηρία και τους κλάδους της και την σπονδυλική αρτηρία. Το άνω αυχενικό γάγγλιο έχει µήκος περίπου 2,5 cm και βρίσκεται απέναντι από τον Α2 και Α3 σπόνδυλο. Οι κλάδοι του είναι ως εξής: Φαιοί αναστοµωτικοί κλάδοι στα πρώτα τέσσερα αυχενικά νεύρα Κλάδοι στην έσω καρωτίδα αρητρία για να σχηµατίσουν το έσω καρωτιδικό πλέγµα. Διανέµονται: ως εν τω βάθει λιθοειδές νεύρο στο πτερυγοϋπερώιο γάγγλιο ως µια ρίζα στο οφθαλµικό γάγγλιο για τη νεύρωση του διαστολέα της κόρης ως ίνες που νευρώνουν τα εγκεφαλικά αγγεία και την υπόφυση Ε. Τζόνσον, Αν. Καθηγητρια Ανατοµίας 5\n6 Αγγειοκινητικές ίνες για τους σιελογόνους αδένες που σχηµατίσουν ένα πλέγµα κατα µήκος στην έξω καρωτίδα αρητρία και τους κλάδους της. Φτάνουν στο υπογνάθιο γάγγλιο και στο ωτιαίο γάγγλιο. Φαιοί κλάδοι στα εγκεφαλικά νεύρα ΕΝ VII, IX, X και XII. Το άνω καρδιακό νεύρο (ΑΡ κατέρχεται στο επιπολής καρδιακό πλέγµα, και ΔΕ στο εν τω βάθει). Το µέσο αυχενικό γάγγλιο είναι µικρό και βρίσκεται στο ύψος του Α6. Οι κλάδοι του είναι: Φαιοί κλάδοι που ενώνονται µε τους πρόσθιους πρωτεύοντες κλάδους των Α5-Α6 Θυρεοειδικός κλάδος: πορεύεται κατά µήκος της κάτω θυρεοειδικής αρητρίας Το µέσο καρδιακό νεύρο κατέρχεται στο εν τω βάθει καρδιακό πλέγµα Το κάτω αυχενικό γάγγλιο βρίσκεται στο ύψος του µεσοσπονδυλίου δίσκου µεταξύ Α7 και Θ1 σπονδύλου. Στο 80% των περιπτώσεων συντήκεται µε το 1ο θωρακικό γαγγλιο σχηµατίζουν το αστεροειδές γάγγλιο. Οι κλάδοι του είναι: Φαιοί κλάδοι στο Α7 & Α8 νεύρα Πλέγµα κατά µήκος της σπονδυλικής αρτηρίας Το κάτω καρδιακό νεύρο σχηµατίζει τµήµα του εν τω βάθει καρδιακού πλέγµατος Τα Θωρακικά Γάγγλια (είναι συνήθως 12). Κάθε γάγγλιο συνδέεται µε το αντίστοιχο µεσοπλεύριο νεύρο του µέσω φαιών και λευκών αναστοµωτικών κλάδων. Οι κλάδοι είναι: Φαιοί κλάδοι προς τα µεσοπλεύρια νεύρα Θ2, Θ3 και Θ4 κλάδους προς το καρδιακό, οπίσθιο πνευµονικό και οισοφαγικό πλέγµα. Ίνες προς το τοίχωµα της αορτής Σπλαγχνικά νεύρα (από τα κατώτερα οκτώ γάγγλια) Μείζον σπλαγχνικό νεύρο Εκφύεται απο τα Θ5-Θ9 (10) νευροτόµια Πορεύεται λοξά προς τα κάτω κοντά στην έξω επιφάνεια της αζύγου ή ηµιαζύγου φλέβας. Διαπερνά το σκέλος του διαφράγµατος και ενώνεται µε το κοιλιακό γάγγλιο. Έλασσον σπλαγχνικό νεύρο- Εκφύεται απο τα Θ9 και Θ10 ή Θ10 και Θ11 Καταλήγει στο κοιλιακό γαγγλιο Ελάχιστο (Κατώτατο) σπλαγχνικό νεύρο Εκφύεται απο το τελευταίο θωρακικό γάγλιο Είτε διαπερνά το σκέλος του διαφράγµατος είτε πορεύεται πίσω απο το τενόντιο τόξο. Καταλήγει στο νεφρικό πλέγµα. Τα Οσφυϊκά Γάγγλια (είναι συνήθως 4). Τα δύο πρώτα γάγγλια δέχονται λευκούς αναστοµωτικού κλάδους από τα αντίστοιχα οσφυϊκά νεύρα. Ε. Τζόνσον, Αν. Καθηγητρια Ανατοµίας 6\n7 Οι κλάδοι είναι: Φαιοί κλάδοι στα οσφυϊκά νεύρα Κλάδοι για το αορτικό πλέγµα Κλάδοι προς το υπογάστριο πλέγµα. (πορεύονται µε τα κοινά λογόνια αγγεία) Κλάδοι & Πλέγµατα των Συµπαθητικών Νεύρων Αρτηριακοί κλάδοι: συνάπτονται µε: Πλέγµατα κατά µήκος των αγγείων: έως τη µασχαλιαία και µηριαία αρτηρία στο άνω και κάτω άκρο αντίστοιχα. Στα άκρα δεν υπάρχουν πλέγµατα. Οι µεταγαγγλιακές ίνες βρίσκονται κατά µήκος των αγγείων. Τα γάγγλια αποτελούν: - καρωτιδικό πλέγµα - πλέγµα θωρακικής αορτής - πλέγµα κοιλιακής αορτής Πλέγµατα σπλάγχνων: Οι προγαγγλιακές ίνες αποτελούν τα θωρακικά σπλαγχνικά νεύρα. Νευρώνουν το τοίχωµα των σπλάγχνων σχετίζονται τοπογραφικά µε την πορεία των αγγείων. Κλάδοι για τα κρανιακά νεύρα Υπάρχουν συµπαθητικές µεταγαγγλιακές ίνες για όλα τα κρανιακά νεύρα εκτός των I, II, VIII (αισθητικά νεύρα). Τα συµπαθητικά γάγγλια των εγκεφαλικών νεύρων είναι: Υπογλώσσιο γάγγλιο Σφαγιτιδικό γάγγλιο (Χ) Λιθοειδές γάγγλιο (ΙΧ) Έσω καρωτιδικό πλέγµα Κλάδοι για τα νωτιαία νεύρα Οι προγαγγλιακές ίνες αρχίζουν από τα Θ1-Ο2 νευροτόµια και σχηµατίζουν τους φαιούς αναστοµωτικούς κλάδους. Από τα γάγγλια του συµπαθητικού στελέχους οι συµπαθητικές ίνες πορεύονται µε τα νωτιαία νεύρα. Πλέγµατα του Συµπαθητικού Συστήµατος Η συµπαθητική διανοµή στα ενδοθωρακικά και ενδοκοιλιακά σπλάγχνα πραγµατοποιείται µέσω των πλεγµάτων. Το καρδιακό πλέγµα διακρίνεται σε επιπολής και εν τω βάθει. Κλάδοι περνούν στα πνευµονικά πλέγµατα κατά τις πνευµονικές πύλες και κατά µήκος των πλεγµάτων που συνοδεύουν τη δεξια και την αριστερή στεφανιαία αρτηρία. Το επιπολής πλέγµα βρίσκεται µπροστά της πνευµονικής αρτηρίας και προστατεύεται στην καµπύλη του αορτικού τόξου. Δέχεται το άνω καρδιακό νεύρο του αριστερού άνω αυχενικού γάγγλιου και τον κάτω καρδιακό κλάδο του αριστερού πνευµονογαστικού. Το εν τω βάθει πλέγµα βρίσκεται µπροστά από το διχασµό της τραχείας, πίσω από το αορτικό τόξο. Αποτελείται από τους καρδιακούς κλάδους - όλων των δεξιών αυχενικών συµπαθητικών γαγγλίων του µέσου και κάτω γαγγλίου (αριστερα) Ε. Τζόνσον, Αν. Καθηγητρια Ανατοµίας 7\n8 των τεσσάρων πρώτων θωρακικών γαγγλίων τα πνευµονογαστρικά νεύρα (αµφότερα) Το κοιλακό πλέγµα είναι το µεγαλύτερο πλέγµα. Περιβάλλει τη ρίζα της κοιλακής αρητρίας στο ύψος του Ο1. Το δεξιό γάγγλιο επικαλύπτεται από την κάτω κοίλη φλέβα, το αριστερό από το πάγκρεας και τη σπληνική αρτηρία. Δέχεται το µείζον και το έλασσον σπλαγχνικό νεύρο και τον κοιλιακό κλάδος του δεξιού πνευµονογαστρικού Μεγάλος αριθµός προγαγγλιακών ινών περνούν από το κοιλιακό πλέγµα στο µυελό των επινεφριδίων χωρίς σύναψη. Το υπογάστριο πλέγµα βρίσκεται στο ιερό ακρωτήριο (Ακρωτήριο Μαιευτήρων) και στην αριστερή κοινή λαγόνιο φλέβα. Σχηµατίζεται απο τα προ-ιερά νεύρα από το αορτικό πλέγµα και από τα οσφυϊκά γάγγλια. Ίνες πορεύονται από το υπογάστριο πλέγµα για να σχηµατίσουν το δεξιό και αριστερό πυελικό πλέγµα. Ε. Τζόνσον, Αν. Καθηγητρια Ανατοµίας 8\n9 Οργάνωση του συµπαθητικού συστήµατος Εννεύρωση της ουρδόχου κύστεως. Ε. Τζόνσον, Αν. Καθηγητρια Ανατοµίας 9\n10 Εννεύρωση της µήτρας. Ε. Τζόνσον, Αν. Καθηγητρια Ανατοµίας 10


Herbert Diess: «Τα αρνητικά σενάρια για τα ηλεκτρικά αυτοκίνητα είναι υπερβολικά» - Go News\nΑρχική ΕΙΔΗΣΕΙΣ Herbert Diess: «Τα αρνητικά σενάρια για τα ηλεκτρικά αυτοκίνητα είναι υπερβολικά»\nΙδιαίτερα αισιόδοξος φαίνεται πως είναι ο Διευθύνων Σύμβουλος του ομίλου VW με το μέλλον της ηλεκτρικής κινητικότητας.\nΟ Herbert Diess, ωστόσο, πιστεύει ότι «τα αρνητικά σενάρια που αρκετές φορές φημολογούνται είναι υπερβολικά». Σε συνέντευξή του στο γερμανικό πρακτορείο Dpa, ο διευθύνων σύμβουλος του ομίλου Volkswagen προσπάθησε να διαλύσει τις ανησυχίες που προκάλεσαν πολιτικοί και συνδικαλιστές σχετικά με τις συνέπειες που θα αντιμετωπίσει ο κλάδος της αυτοκινητοβιομηχανίας.\nΟ Ντις δεν απέρριψε τους φόβους, αλλά εστίασε με την ομιλία του στις ευκαιρίες που θα ανοίξουν στο μέλλον του αυτοκινήτου χάρη στα προγράμματα ψηφιοποίησης των οχημάτων και στις διαδικασίες παραγωγής. Επίσης για αυτόν τον λόγο, για το κορυφαίο στέλεχος είναι απαραίτητο να αποφευχθεί μια “δραματοποίηση” των συνεπειών για το εργατικό δυναμικό.\nΗ μετάβαση στην ηλεκτρική κινητικότητα θα επιφέρει μια σειρά σημαντικών επιπτώσεων στην αυτοκινητοβιομηχανία, ιδιαίτερα στην απασχόληση.\n«Θα παραμείνουμε κατασκευαστής αυτοκινήτων ακόμη για πολλές δεκαετίες. Για να κατασκευάσουμε πολλά αυτοκίνητα, θα χρειαστούμε πολλά άτομα στις γραμμές παραγωγής. Τουλάχιστον έως το 2030 πολλοί εργαζόμενοι θα πραγματοποιούν δραστηριότητες παρόμοιες με αυτές του σήμερα.\nΊσως θα είναι πιο αυτοματοποιημένες, αλλά ουσιαστικά οι κατασκευαστικές δραστηριότητες δεν θα εξαφανιστούν», δήλωσε ο Ντις. Σε κάθε περίπτωση, η ανάπτυξη μεγαλύτερων δεξιοτήτων πληροφορικής θα συνεπάγεται μια σειρά από σημαντικές και βαθιές αλλαγές στην Volkswagen και στον τομέα της αυτοκινητοβιομηχανίας γενικότερα.\n«Θα αναπτυχθούμε στον τομέα του λογισμικού με νέους υπαλλήλους. Ωστόσο, σε αντίθεση με άλλες βιομηχανίες, η αλλαγή στην αυτοκινητοβιομηχανία διαρκεί πολύ. Για εμάς, δύο κύκλοι ζωής ενός μοντέλου εκτιμάται στα 15 χρόνια».\nΤο μέγεθος του ομίλου Volkswagen θα μπορούσε να επιβραδύνει την προσαρμογή του στο νέο πλαίσιο της αγοράς, αλλά ακόμη και σε αυτή την περίπτωση ο Ντις απομακρύνει κάθε ανησυχία: «Εάν συνεχίσουμε να ακολουθούμε έναν θετικό δρόμο, μπορούμε να σώσουμε με ασφάλεια τις περισσότερες από τις θέσεις εργασίας και τις περιοχές δραστηριοποίησης».\nΩς εκ τούτου, ο κατασκευαστής που εδρεύει στη Βόλφσμπουργκ θα μπορεί να προσαρμόσει το μοντέλο λειτουργίας του στις αλλαγές που συμβαίνουν και το ίδιο θα συμβεί και με τους προμηθευτές του.\n«Το 70% περνά από αυτόν τον μετασχηματισμό ανεπηρέαστο επειδή τα καθίσματα παραμένουν καθίσματα, το ατσάλι παραμένει ατσάλι., οι τροχοί παραμένουν τροχοί και τα φρένα παραμένουν φρένα».\nΗ κατάσταση είναι αρκετά διαφορετική για τους κινητήρες «αλλά και σε αυτόν τον τομέα η αλλαγή είναι υπερεκτιμημένη γιατί ήδη σήμερα δεν είναι ο τομέας με τη μεγαλύτερη απασχόληση εργαζομένων», δήλωσε ο Ντις.\n«Σε εμάς, ένας κινητήρας έχει χρόνο παραγωγής περίπου μία ώρα, έναντι 20-30 για ολόκληρο το όχημα». Σύμφωνα με τον CEO, το ερώτημα για τα επόμενα χρόνια, ωστόσο, είναι άλλο «Θα παραμείνουμε ανταγωνιστικοί απέναντι σε νέους ανταγωνιστές όπως οι ασιατικοί κατασκευαστές;»\nΑπαγόρευση κυκλοφορίας σε Κηφισό και Παραλιακή από τη 01:00 έως τις 08:00 – Κλειστές οι δημόσιες υπηρεσίες\nKακοκαιρία “Μπάλλος” : H κατάσταση στο οδικό δίκτυο της Χώρας\n1η Νοεμβρίου η παρουσίαση του ελληνικού Hypercar Chaos της Panopoulos Automotive


ΕΠΙΤΕΛΟΥΣ, ΜΙΑ ΕΥΡΩΠΑΪΚΗ ΤΑΙΝΙΑ ΜΕ ΤΡΟΜΟΚΡΑΤΙΚΟ ΚΤΥΠΗΜΑ ΚΑΙ ΜΟΥΣΟΥΛΜΑΝΟΥΣ. ΜΙΣΟ ΛΕΠΤΟ… ΟΙ ΜΟΥΣΟΥΛΜΑΝΟΙ ΕΙΝΑΙ ΤΑ ΘΥΜΑΤΑ. ΚΑΙ ΟΙ «ΚΑΚΟΙ» ΞΕΡΕΤΕ ΠΟΙΟΙ… | ΕΘΝΙΚΙΣΜΟΣ.net\nΤο «In The Fade» (Aus dem Nichts στα γερμανικά) είναι μια γερμανική ταινία για τις τρομοκρατικές επιθέσεις και την θλίψη και τον πόνο που αυτές σκορπίζουν στους συγγενείς των θυμάτων. Λογικά, στην ταινία θα πρέπει να υπάρχουν μουσουλμάνοι, σωστά; Ε, λοιπόν υπάρχουν. Αλλά… μόνο ως θύματα. Βλέπετε, οι τρομοκράτες εδώ είναι «νεοναζί». Και όχι απλώς νεοναζί. Γερμανοί νεοναζί. The real thing, που λέμε.\n← ΤΑ PUBLIC, ΤΟ ΠΑΜΕ ΚΑΙ ΤΑ ΔΙΚΑΙΩΜΑΤΑ ΤΩΝ ΕΡΓΑΖΟΜΕΝΩΝ\nΣΥΓΚΛΟΝΙΣΤΙΚΕΣ ΑΠΟΚΑΛΥΨΕΙΣ Γ. ΛΑΓΟΥ ΣΤΗΝ ΒΟΥΛΗ: ΚΑΜΜΕΝΟΣ – ΤΡΟΜΟΚΡΑΤΕΣ – ΦΥΛΑΚΕΣ ΑΥΛΩΝΑ! ΒΙΝΤΕΟ →


Βάση "Nest Rest" στήριξης του όπλου για σταθερή σκόπευση , Βάσεις - Δίποδα, ΑΞΕΣΟΥΑΡ ΣΚΟΠΟΒΟΛΗΣ, ΕΙΔΗ ΚΥΝΗΓΙΟΥ, ΑΕΡΟΒΟΛΑ, SOFTAIR, ΣΚΟΠΟΒΟΛΗ, ΚΥΝΗΓΙ, ΦΥΣΙΓΓΙΑ, ΟΠΛΑ REMINGTON, ΠΙΣΤΟΛΙΑ\nΑΞΕΣΟΥΑΡ ΣΚΟΠΟΒΟΛΗΣ | Βάσεις - Δίποδα | Βάση "Nest Rest" στήριξης του όπλου για σταθερή σκόπευση\nΔιαστάσεις μεγάλου στηρίγματος: ύψος 16,76 cm x πλάτος 15,24 cm x βάθος 12,70 cm.\nΔιαστάσεις μικρού στηρίγματος: ύψος 11,94 cm x πλάτος 13,97 cm x βάθος 11,43 cm.\nΤα δύο τεμάχια φωλιάζουν μεταξύ τους και κλειδώνουν για να εξοικονομήσουν χώρο.\nΜαλακή μη ομαλή επιφάνεια.\nΤο μικρό στήριγμα μπαίνει μέσα στο μεγάλο στήριγμα για επιπλέον ρύθμιση ύψους\nΚατασκευασμένα στις Η.Π.Α.\nΒρώμικοι, βαριοί σάκοι άμμου και ογκώδη μεταλλικά στηρίγματα είναι απλά μια κακή ανάμνηση όταν στραφείτε στο στήριγμα «Nest Rest». Φορητό και συμπαγές, χωρά εύκολα στο σακίδιο με τα εξαρτήματα σκοποβολής.\nΗ μαλακή κατασκευή του από άριστης ποιότητας καουτσούκ παρέχει προστασία στα πυροβόλα όπλα και η αντιολισθητική του ιδιότητα κρατά το όπλο σταθερό σε όλη τη διάρκεια της εξάσκησης στη σκοποβολή. Το στήριγμα «Nest Rest» υποστηρίζει το όπλο σας ανεξάρτητα επιτρέποντας σας να επιφέρετε ρυθμίσεις στα σκοπευτικά, να ελέγξετε τους στόχους ή να ξανά γεμίσετε.\n48202 «Nest Rest» Δύο τεμάχια στήριξης του όπλου για σταθερή σκόπευση\n48202 Nest Rest 39,00€\nΒάση τοποθέτησης όπλου δερμάτινη Birchwood Casey®\nΔίποδο Combat Zone easy clip bipod\nΔίποδο Walther Metal BiPod I\nΕξαιρετικό δίποδο από την Walther\nΔίποδο Walther Tactical Metal Bipod II


Κορωνοϊός: Ο συνωστισμός έξω από μαγαζιά φέρνει... ψώνια με χρονόμετρο - Όλο το σχέδιο\nΔημοσίευση 26 Ιανουαρίου 2021, 07:00 / Ανανεώθηκε 26 Ιανουαρίου 2021, 07:34\nΕξελίξεις μετά τις εικόνες συνωστισμού σε εμπορικούς δρόμους το Σαββατοκύριακο. Σκέφτονται ψώνια με χρονόμετρο. Πώς θα μετρά αντίστροφα ο χρόνος για τα ψώνια.\nΜεγάλη ανησυχία έχουν προκαλέσει στους επιστήμονες και την κυβέρνηση οι εικόνες συνωστισμού που παρατηρούνται σε κεντρικούς εμπορικούς δρόμους της Αθήνας και των μεγάλων αστικών κέντρων. Έτσι, στο «τραπέζι» έχει πέσει η σκέψη για ψώνια με το... ρολόι στο χέρι, προκειμένου να ελεγχθεί η κατάσταση.\nΕκτός από τις ουρές έξω από πολυκαταστήματα και αλυσίδες καταστημάτων, τεράστιος είναι και ο συνωστισμός στους εμπορικούς δρόμους, με τους ειδικούς να προειδοποιούν ότι υπάρχει κίνδυνος να υπάρξει νέα έξαρση των κρουσμάτων, που μοιραία θα φέρει νέο lockdown.\nΣτην κυβέρνηση διαπιστώνουν ότι γίνεται κατάχρηση του SMS με κωδικό αριθμό 2, σε πολλές περιπτώσεις δεν υπάρχει καν SMS, και έτσι αναζητείται τρόπος να βρεθεί μία φόρμουλα που δεν θα επιτρέπει σε όποιον έχει για ψώνια να ξεπερνά το δίωρο. Στο «τραπέζι» του υπουργείου Ανάπτυξης έχουν μπει μια σειρά από μέτρα προκειμένου να αντιμετωπιστεί το πρόβλημα και να μην αναγκαστεί η κυβέρνηση να κλείσει ξανά τα καταστήματα.\nΠώς θα κάνουμε ψώνια με... χρονόμετρο\nΣτα… κάγκελα οι ειδικοί για τις εικόνες συνωστισμού\nΟι εικόνες συνωστισμού σε Αθήνα και Θεσσαλονίκη έχουν θορυβήσει τους επιστήμονες που ούτως ή άλλως είναι ανήσυχοι από την εμφάνιση και στη χώρα μας μεταλλαγμένων στελεχών του κορωνοϊού που είναι μεταδοτικότερα και ενδεχομένως και πιο θανατηφόρα.\nΠαγώνη: Λες και δεν έχουμε μπλουζάκια\nΣύψας: «Να επιληφθεί η επιτροπή»\n«Η επιτροπή πρέπει να επιληφθεί αυτών των εικόνων. Δεν νομίζω ότι πρέπει να μείνουμε άπραγοι. Οι εικόνες της Ερμού δεν μας δείχνουν αποστάσεις αλλά συνωστισμό. Αυτές τις εικόνες τις είδαμε τα Χριστούγεννα στο Λονδίνο και κοιτάτε που έφθασε. Γίνεται μεγάλη διασπορά του ιού», τόνισε χαρακτηριστικά, λέγοντας μάλιστα ότι το ζήτημα θα τεθεί στην επιτροπή πολύ πιο γρήγορα από την Παρασκευή.\nΕρωτηθείς από τον ΣΚΑΪ αν υπάρχει ενδεχόμενο να τεθεί η χώρα εκ νέου σε lockdown, ο Χαράλαμπος Γώγος επισήμανε ότι «πάντα υπάρχει ενδεχόμενο να ξανακλείσουμε αλλά αν προσέξουμε τώρα και τηρούμε τα μέτρα, θα πάμε καλύτερα. Όπως βλέπετε, παρά το γεγονός ότι βλέπουμε αυτές τις εικόνες, η ροή των κρουσμάτων είναι χαμηλή».\nΚαπραβέλος: Απαράδεκτες εικόνες\nΑπαράδεκτες χαρακτήρισε τις εικόνες συνωστισμού που σημειώθηκαν μετά το άνοιγμα της αγοράς ο διευθυντής της Β’ ΜΕΘ του «Γ. Παπανικολάου» Νίκος Καπραβέλος, μιλώντας ενώ παρουσιάστηκε επιφυλακτικός για τη χρήση της κολχικίνης ως όπλο απέναντι στον κορωνοϊό.


Πασx(π)αλίτσα: 21 Μάρτη\n21 του Μάρτη σήμερα.\nΚαι τούτη η μέρα θαρρείς και έχει φορτωθεί στους ώμους της μερικά απ’ τα πιο σημαντικά θέματα του κόσμου.\nΘα μπορούσα να την βαφτίσω αλλιώς.\nΝα την έλεγα παγκόσμια μέρα για όλα όσα θα ήθελα, να μπορώ να χαρίσω στα παιδιά μου.\nΈτσι που να μην έχει νόημα καμιά παγκόσμια μέρα!\nΝα τους χαρίσω έναν κόσμο δίχως ρατσισμό, (παγκόσμια μέρα κατά του ρατσισμού),δίχως φόβο, απέναντι στο αλλιώτικο, στο διαφορετικό.\nΕίτε επειδή αυτό τυχαίνει να έχει ένα παραπάνω χρωμόσωμα, (παγκόσμια μέρα για το σύνδρομο down), είτε επειδή έρχεται από μια άλλη χώρα, επειδή έχει μια διαφορετική θρησκεία, διαφορετικά θέλω απ’ τα δικά μου, ένα αλλιώτικο χρώμα, ή επειδή γεννήθηκε, πάντα συμπτωματικά, σε μια άλλη μεριά της γης.\nΚαι να είχε και πολλά δάση, (παγκόσμια μέρα δασοπονίας), για να μπορούν τα παιδιά να παίζουν αλλιώς και ν΄ ανασαίνουν καθάρια.\nΝα χωρούσε στίχους και ποίηση ( παγκόσμια μέρα ποίησης), λέξεις που να προβάλλουν από παντού ανάμεσά μας και να μιλούν για την αγάπη.\nΚαι κουκλοθέατρο, (παγκόσμια μέρα κουκλοθέατρου) να κάνει τα παιδιά του κόσμου ολάκερου, να γελούν και ν’ αφήνονται στο παιχνίδι, και στο παραμύθι,σαν μοναδική τους έννοια.\nΚαι στο τελείωμα της μέρας, να είχε ύπνο ελαφρύ, (παγκόσμια μέρα ύπνου), ύπνου δίχως άγχη, ύπνου να μην διακόπτεται από σκέψεις, άγχη και φόβους για την επόμενη μέρα.\nΤα αυτονόητα, τα μεγάλα, που καμιά μέρα δεν μπορεί να σηκώσει το βάρος τους και τη σημασία τους.\nΘαρρείς και χωρούν όλα τα όνειρα για μια ολάκερη ζωή.\nΤόσο που να μην έχει νόημα καμία παγκόσμια μέρα!\nΣτο ράφι με τις Αισθήσεις, Πολιτική, Σκέψεις, της Σελήνης μου, του Ήλιου μου


Μια σπάνια εικόνα σε βράχο για τον τελευταίο βασιλιά της Βαβυλώνας – Παραθυρο\nΜια σπάνια εικόνα σε βράχο ...\nΣυνεχίζονται οι διάλεξεις «Μίλα μου ...\nΜια σπάνια εικόνα σε βράχο για τον τελευταίο βασιλιά της Βαβυλώνας\nΜια εικόνα ηλικίας 2.550 ετών ανακάλυψαν οι αρχαιολόγοι, σκαλισμένη σε ένα βράχο στη βόρεια Σαουδική Αραβία. Απεικονίζει τον τελευταίο βασιλιά της Βαβυλώνας, Ναβοναΐδ που κρατά ένα σκήπτρο.\nΜπροστά του διακρίνονται τέσσερα σύμβολα, ημισέληνος, ήλιος, φίδι και λουλούδι που μπορεί να έχουν θρησκευτική σημασία. Οι μελετητές εικάζουν ότι αυτές οι εικόνες έχουν θρησκευτική σημασία, αλλά εξακολουθούν να συγκρίνουν το σκάλισμα με άλλες παρόμοιες για να προσδιορίσουν το νόημά του, σημειώνει το Arab News.\nΤα σχέδια είναι λαξευμένα σε πέτρωμα βασάλτη στην επαρχία Αλ Χαντίντ, στη βόρεια περιοχή Hail της χώρας και μπορεί να συνδέονται με θεότητες στο μεσοποταμικό πάνθεον, που αντιπροσωπεύουν το αστέρι της Ιστάρ, τον φτερωτό δίσκο του θεού του ήλιου Σάμας και την ημισέληνο της θεότητας του φεγγαριού Σιν.\nΗ γλυπτική σύνθεση περιέχει 26 γραμμές σφηνοειδούς γραφής, καθιστώντας την τη μεγαλύτερη σφηνοειδή επιγραφή που ανακαλύφθηκε στη Σαουδική Αραβία μέχρι σήμερα. Το εύρημα θα μπορούσε να ρίξει φως στην ιστορία της Αραβικής Χερσονήσου και των δεσμών των αρχαίων κατοίκων της με τη γειτονική Μεσοποταμία.\nΟ Ναβοναΐδ ήταν ο τελευταίος βασιλιάς της νεο-βαβυλωνιακής αυτοκρατορίας, βασιλεύοντας από το 556 π.Χ. έως το 539 π.Χ.. Το όνομά του σημαίνει «δοξάστε τον Ναμπού». Η καταγωγή του ήταν από την Ασσυρία και θρησκεία του η λατρεία της σεληνιακής θεάς Σιν. Ο Ναβοναΐδ αναμόρφωσε το οικονομικό καθεστώς της συγκεντρωτικής διοίκησης που είχε επιβάλει ο Ναβουχοδονόσωρ και επέφερε σημαντική οικονομική ανάπτυξη της χώρας, ενώ βελτίωσε τις συνθήκες τροφοδοσίας των επαρχιών.\nΟι θρησκευτικές του μεταρρυθμίσεις περιελάμβαναν την επαναφορά της λατρείας ασσυριακών θεοτήτων καθώς και την επανόρθωση αρχαίων ναών. Οι μεταρρυθμίσεις του αυτές επέφεραν ρήξη με τους ιερείς της λατρείας του Μαρντούκ, και αναγκάστηκε να εγκαταλείψει την χώρα για δέκα χρόνια, και να εγκατασταθεί στην έρημο της σημερινής Σαουδικής Αραβίας. Όταν επέστρεψε και υποβάθμισε την λατρεία του Μαρντούκ, οι ιερείς συμμάχησαν με τον Κύρο επιφέροντας έτσι την κατάλυση και το τέλος της Βαβυλωνίας.\nΕλάχιστες ιστορικές πηγές και στοιχεία έχουμε για την ζωή του Ναβοναΐδ πριν ανέβει στον θρόνο. Ωστόσο, την εποχή της βασιλείας του πληθαίνουν οι επιγραφές σφηνοειδούς γραφής, και μας μεταφέρουν μια αρκετά συγκεκριμένη εικόνα των εκτεταμένων πολεοδομικών έργων του, της θρησκευτικής ζωής του βασιλιά, καθώς και των οικονομικών δραστηριοτήτων της εποχής. Συγκριτικά έχουμε περίπου 3000 έγγραφα οικονομικού περιεχομένου της δεκαεπτάχρονης εποχής της βασιλείας του Ναβοναΐδη, ενώ από την σαραντατριάχρονη βασιλεία του Ναβουχοδονόσορα Β’ διασώζονται μόλις 1700 κείμενα. Η εποχή της εξορίας του Ναβοναΐδ στην έρημο αρχίζει τώρα μόλις να τεκμηριώνεται, ενώ είναι αντικείμενο σύγχρονων αρχαιολογικών ερευνών. Τα κείμενα αυτά είναι ευανάγνωστες και δίνουν μια αρκετά καλή εικόνα του πρώτου, έκτου, ενδέκατου, δεκάτου έκτου και δεκάτου εβδόμου έτους της βασιλείας του. Χιλιάδες άλλα ιδιωτικά έγγραφα που σώζονται, χρησιμοποιούν ως χρονολογία το εκάστοτε έτος της βασιλείας του.\nΤο 1879 ανακαλύφθηκε ο κύλινδρος του Κύρου, που περιέχει ένα κείμενο σε σφηνοειδή γραφή, το οποίο αναφέρει τις περιστάσεις της καθαίρεσης του Ναβοναΐδ. Πρόκειται για λίβελο που συνέταξαν οι ιερείς του Μαρντούκ εκ των υστέρων για να τον κατηγορήσουν, αποδίδοντάς του ληστρικές και εγκληματικές πράξεις, καθώς και φρενοβλάβεια. Τα κείμενα αυτά αποσκοπούσαν σίγουρα στην εκ των υστέρων νομιμοποίηση του εκθρονισμού του και γι’αυτό δεν θεωρούνται αξιόπιστες πηγές από τους σημερινούς ιστορικούς. Ο ξενοφών τον αποκαλεί «άθεο άρχοντα» αλλά στην Παλαιά Διαθήκη, και συγκεκριμένα στο βιβλίο Δανιήλ, κεφάλαιο 4 και 5, αναφέρεται η βασιλεία του Ναβοναΐδ. Επίσης τα χειρόγραφα της Νεκράς Θάλασσας περιέχουν την επική «προσευχή του Ναβοναΐδ» σε αραμαϊκή γλώσσα.\nΣτο αποκορύφωμά της, η Βαβυλωνιακή Αυτοκρατορία εκτείνετο από τον Περσικό Κόλπο έως τη Μεσόγειο Θάλασσα. Όταν ο Ναβοναΐδ άρχισε να βασιλεύει κατέκτησε τμήματα της περιοχής που ανήκουν σήμερα στη Σαουδική Αραβία.\n12ο Καλοκαιρινό Φεστιβάλ Χορού Νέας Κίνησης Ομάδων Χορού, Χορευτών και Χορογράφων Κύπρου\nΈναρξη την Παρασκευή, 17 Ιουλίου για το φετινό 12ο Καλοκαιρινό Φεστιβάλ Xορού site specific ...\nΈνας Ευαγόρας alien\nΑπό το πασίγνωστο «Αχ Τζερύνεια μάνα μου» στους πειραματισμούς των ηλεκτρονικών ήχων, ο Ευαγόρας ...\nOpen Call: Cheapart Cyprus 2018\nH φετινή διοργάνωση CHEAPART Cyprus 2018 απευθύνεται σε εικαστικούς καλλιτέχνες από την Κύπρο και το εξωτερικό. Από τις ...\nΟ Μάο του Άντι Γουόρχολ πωλήθηκε για 11,8 εκατ. ευρώ\nΈνα πορτρέτο του πρώην Προέδρου της Κίνας Μάο Τσετούνγκ από τον Άντι Γουόρχολ πουλήθηκε ...


Αρχική / Αναλύσεις / ΤΑΓΙΕΡΕΣ ΚΟΡΔΟΒΑ – ΑΤΛΕΤΙΚΟ ΤΟΥΚΟΥΜΑΝ\nΤΑΓΙΕΡΕΣ - ΑΤΛΕΤΙΚΟ ΤΟΥΚΟΥΜΑΝ | 2021-10-11 | Προγνωστικά | Ανάλυση | Στατιστικά\nΑναζητά άμεση αντίδραση η Ταγιέρες\nΤΑΓΙΕΡΕΣ - ΑΤΛΕΤΙΚΟ ΤΟΥΚΟΥΜΑΝ\n* Παράδοση τελευταίας 20ετίας με γηπεδούχο την Ταγιέρες: 3-1-2\n* Οι τρεις πιο πρόσφατες συναντήσεις τους έληξαν με G/G.\nΚΟΠΑ ΝΤΕ ΛΑ ΛΙΓΚΑ: ΑΤΛΕΤΙΚΟ ΤΟΥΚΟΥΜΑΝ – ΤΑΓΙΕΡΕΣ ΚΟΡΔΟΒΑ 2-3\nΗττήθηκε 3-0 εκτός έδρας από την Ντεφένσα και έπεσε από την κορυφή, χάνοντας παράλληλα και αήττητο δώδεκα παιχνιδιών σε όλες τις διοργανώσεις (9-3-0). Δέχτηκε νωρίς τα πρώτα δύο γκολ – στο 6’ και στο 26’ – ενώ το τελικό σκορ διαμορφώθηκε στο 90’. Δεν ήταν καθόλου καλή και η εμφάνισή της δεν είχε καμία σχέση με τις αμέσως προηγούμενες που ήταν εντυπωσιακές.\nΤώρα βρίσκεται στο -1 από την πρωτοπόρο Ρίβερ, ενώ την προσεχή Κυριακή θα αντιμετωπίσει εκτός έδρας την Κολόν Σάντα Φε.\nΟ εξτρέμ Φέρτολι (9/2, δανεικός από τη Ράσινγκ) έχει σχεδόν αποθεραπευτεί και διατηρεί αρκετές πιθανότητες να ξεκινήσει. Εξέτισαν και επιστρέφουν στο βασικό σχήμα ο αριστερός μπακ Ενσο Ντίας (28/5) και ο μέσος Αούσκι (33/9).\n(4-2-3-1): Γκίντο Ερέρα – Τενάλια, Κομάρ, Ραφαέλ Πέρες, Ενσο Ντίας – Χουάν Ιγνάσιο Μέντες, Βιγιάγκρα – Βαλόγιες, Αούσκι, Φέρτολι – Μίκαελ Σάντος (Ρετέγκι).\nΜετρά πέντε συνεχόμενα over.\nΤΑΓΙΕΡΕΣ ΚΟΡΔΟΒΑ – ΑΤΛΕΤΙΚΟ ΤΟΥΚΟΥΜΑΝ\nΑναδείχθηκε ισόπαλη χωρίς τέρματα εντός έδρας με τη Σαν Λορένσο και συμπλήρωσε πέντε αγωνιστικές χωρίς νίκη (0-2-3). Ηταν ανώτερη από την αντίπαλό της και είχε πολλές ευκαιρίες για να βρει δίχτυα. Απειλήθηκε μόνο μία φορά, στα τελευταία λεπτά του πρώτου ημιχρόνου που οι φιλοξενούμενοι είχαν μακρινό σουτ στο κάθετο δοκάρι. Στο τελευταίο τέταρτο απέκτησε και αριθμητικό πλεονέκτημα, το οποίο όμως δεν κατάφερε να αξιοποιήσει.\nΓενικά έχει τεράστιο θέμα στο τελείωμα των φάσεων και είναι χαρακτηριστικό ότι στα πέντε τελευταία της παιχνίδια έχει σκοράρει συνολικά μόλις μία φορά και αυτή με αυτογκόλ! Την Κυριακή θα υποδεχτεί την Αρχεντίνος Τζούνιορς.\nΤραυματίστηκε ο κεντρικός αμυντικός Οσόρες (10/0) και είναι αμφίβολος για το αποψινό παιχνίδι. Εάν δεν κριθεί έτοιμος, θα τον αντικαταστήσει ο Μαρσέλο Ορτίς (19/0) ή ο 20χρονος Αλμπορνός (2/0). Εξέτισε ο μέσος Μούσις (21/2) που είχε τιμωρηθεί με δύο αγωνιστικές για την αποβολή του στο ματς με την Μπόκα.\n(4-4-2): Κρίστιαν Λουκέτι – Φελίπε Κάμπος, Τζόναταν Καμπράλ, Οσόρες (Μαρσέλο Ορτίς) (Αλμπορνός), Γκαμπριέλ Ρίσο Πατρόν – Ραμίρο Καρέρα, Μουσίς (Γκιγιέρμο Ακόστα), Μπούστος, Ραμίρο Ρουίς Ροντρίγκες – Ερέδια, Λότι.\nΟι έξι στις οκτώ πιο πρόσφατες αναμετρήσεις της επιβεβαίωσαν το σύνολο τερμάτων 2-3.\nΕχει ενδιαφέρον να δούμε πως θα διαχειριστεί η Ταγιέρες το πρώτο αποτυχημένο αποτέλεσμά της μετά από πολύ καιρό. Επίφοβος και αρκετά χαμηλός ο άσος, αντίθετα υπάρχει αξία στο over, επιλογή που μας προσφέρεται σε αποδόσεις οριακού αουτσάιντερ.\nΑ Αργεντινής 11-10-2021 ΤΑΓΙΕΡΕΣ - ΑΤΛ. ΤΟΥΚΟΥΜΑΝ 0 - 0 2 - 0\n2ος Ομιλος Πλέι Οφ Αργεντινής 19-12-2020 ΤΑΓΙΕΡΕΣ - ΑΤΛ. ΤΟΥΚΟΥΜΑΝ 0 - 1 1 - 1\nΛιγκ Καπ Αργεντινής 2ος Γύρος 26-04-2019 ΤΑΓΙΕΡΕΣ - ΑΤΛ. ΤΟΥΚΟΥΜΑΝ 1 - 1 3 - 2\nΑ ΑΡΓΕΝΤΙΝΗΣ 09-03-2018 ΤΑΓΙΕΡΕΣ - ΑΤΛ. ΤΟΥΚΟΥΜΑΝ 0 - 1 3 - 1\nΑ ΑΡΓΕΝΤΙΝΗΣ 28-05-2017 ΤΑΓΙΕΡΕΣ - ΑΤΛ. ΤΟΥΚΟΥΜΑΝ 1 - 0 2 - 1\nΑΡΓ1 20-11-2021 ΡΟΖΑΡΙΟ ΣΕΝΤΡΑΛ - ΑΤΛ. ΤΟΥΚΟΥΜΑΝ 2 - 0 3 - 1\nΑΡΓ1 30-10-2021 ΠΛΑΤΕΝΣΕ - ΑΤΛ. ΤΟΥΚΟΥΜΑΝ 1 - 1 4 - 1\nΑΡΓ1 25-10-2021 ΑΤΛ. ΤΟΥΚΟΥΜΑΝ - ΠΑΤΡΟΝΑΤΟ 1 - 1 2 - 2\nΑΡΓ1 20-10-2021 ΕΣΤΟΥΔΙΑΝΤΕΣ - ΑΤΛ. ΤΟΥΚΟΥΜΑΝ 0 - 1 1 - 1


Ρινορραγία στην εγκυμοσύνη: Όλα όσα πρέπει να γνωρίζετε - Mothersblog.gr\nΡινορραγία στην εγκυμοσύνη: Όλα όσα πρέπει να γνωρίζετε\n02 Απρ 2022\tΕΓΚΥΜΟΣΥΝΗ\nΡινορραγία στην εγκυμοσύνη: Αίτια\nΠόσο συχνή είναι η αιμορραγία στη μύτη στην εγκυμοσύνη;\nΤην περίοδο της εγκυμοσύνης είναι πιθανό να έχετε πιο συχνά περιστατικά αιμορραγίας. Αυτό συμβαίνει κυρίως λόγω των ορμονικών διαταραχών και της αύξησης του όγκου αίματος και σε σπάνιες περιπτώσεις η αιμορραγία της μύτης θεωρείται ανησυχητική. Ας τα δούμε όμως αναλυτικά.\nΌπως ισχύει για τα περισσότερα συμπτώματα της εγκυμοσύνης, έτσι και στη ρινορραγία τα αίτια πηγάζουν από τις αλλαγές που υφίσταται το σώμα ήδη από τον πρώτο μήνα κύησης και πιο συγκεκριμένα τις ορμονικές αλλαγές και την αύξηση του του όγκου αίματος.\nΠιο συγκεκριμένα, στην εγκυμοσύνη ο όγκος του αίματος αυξάνεται έως και 50%, αναφέρει στο verywellfamily.com ο γυναικολόγος Daniel Roshan, και η αύξηση αυτή μπορεί να προκαλέσει σκάσιμο και αιμορραγία των εύθραυστων ρινικών αγγείων. Με άλλα λόγια, η αύξηση του όγκου αίματος κάνει τα αγγεία στη μύτη εύθραυστα με αποτέλεσμα να «σπάνε» και να αιμορραγούν.\nΑντίστοιχη είναι και η επίδραση των ορμονικών αλλαγών οι οποίες κάνουν τα αιμοφόρα αγγεία στη μύτη πιο ευαίσθητα. Την περίοδο της εγκυμοσύνης είναι επίσης πιο πιθανό να έχετε ρινική συμφόρηση το φτέρνισμα ή το φύσημα μύτης μπορεί επίσης να οδηγήσει σε ρινορραγία. Σε σπάνιες περιπτώσεις, η αιμορραγία στη μύτη, σύμφωνα με τον γυναικολόγο dr Kramer, μπορεί να σχετίζεται με αυξημένη αρτηριακή πίεση κατά την κύηση.\nΗ ρινορραγία μπορεί να τύχει ανά πάσα στιγμή στην εγκυμοσύνη, ωστόσο πιο συνήθης είναι στο δεύτερο και τρίτο τριμηνο.\nΗ αιμορραγία στη μύτη συμβαίνει ξαφνικά και μπορεί το αίμα να προέρχεται και από τα δύο ρουθούνια ή και μόνο το ένα. Η ροή του αίματος μπορεί να είναι μικρή ή μεγάλη και στις περισσότερες περιπτώσεις δεν διαρκεί για περισσότερο από δέκα λεπτά.\nΚάποιες φορές η ρινορραγία ενδέχεται να συμβεί όταν κοιμάστε, ενώ πιο συνηθισμένη είναι όταν υπάρχει κάποιος ερεθισμός στη ρινική κοιλότητα, όπως ένα φτέρνισμα, το συχνό φύσημα, αλλεργίες ή ο ξηρασία. Σημαντικό επίσης είναι να γνωρίζετε ότι η ρινορραγία δεν συνοδεύεται από άλλα συμπτώματα όπως πονοκέφαλο ή πόνο σε άλλο σημείο του σώματος. Σε περίπτωση που έχετε και άλλες ενοχλήσεις καλό είναι να συμβουλευτείτε τον γιατρό σας.\nΚατ’ αρχάς μην πανικοβληθείτε. Εάν είστε ξαπλωμένη, ανασηκωθείτε σε καθιστή θέση ή σηκωθείτε τελείως. Σκύψτε τον κορμό του σώματός σας προς τα εμπρός και τσιμπήστε απλά την περιοχή της μύτης ακριβώς πάνω από τα ρουθούνια για 10-15 λεπτά.\nΆλλος τρόπος αντιμετώπισης είναι να βάλετε πάγο ή οτιδήποτε άλλο παγωμένο κατά μήκος της μύτης σας. Οι χαμηλές θερμοκρασίες διαστέλλουν τα αιμοφόρα αγγεία μειώνουν τη ροή του αίματος. Μόλις η ρινορραγία σταματήσει και για λίγη ώρα αποφύγετε να σκύψετε προς τα εμπρός ή να φυσήξετε τη μύτη σας.\nΡΙΝΟΡΡΑΓΙΑ ΕΓΚΥΜΟΣΥΝΗ ΑΙΤΙΑ\nΡΙΝΟΡΡΑΓΙΑ ΕΓΚΥΜΟΣΥΝΗ ΣΥΜΠΤΩΜΑΤΑ\nΑΙΜΟΡΡΑΓΙΑ ΣΤΗ ΜΥΤΗ ΕΓΚΥΜΟΣΥΝΗ


Δώστε διάρκεια στο μακιγιάζ σας\nBack You are here: Home Life & Style ΝΕΑ LIFESTYLE Έξοδος Δώστε διάρκεια στο μακιγιάζ σας\nPublished on Friday, 24 August 2018 12:54\nΗ τεχνική του layering είναι πολύ δημοφιλής στους celebrity. Είναι εύκολη αν μάθετε τα βήματα και μπορεί να δώσει πολύ μεγάλη διάρκεια στο μακιγιάζ σας. Ενδείκνυται περισσότερο για ένα βραδινό μακιγιάζ, λόγω των πολλών στρωμάτων που απλώνονται από διαφορετικά προϊόντα.\nΈτσι, αν κατά τη διάρκεια της εξόδου σας όταν φύγει λίγο το κανονικό σας ρουζ, θα βγει στην επιφάνεια το κρεμώδες ρουζ που απλώσατε νωρίτερα και έτσι δεν θα φαίνεστε χλωμές ή αμακιγιάριστες.\nΠρώτα από όλα όπως όλες οι τεχνικές μακιγιάζ χρειάζεται ένα primer. Πρέπει να δημιουργήσετε μια σωστή βάση για τα υπόλοιπα προϊόντα που θα ακολουθήσουν.\nΑκολουθήστε με φωτοσκιάσεις, αν σας αρέσει αυτή η τεχνική μπορείτε άνετα να το κάνετε, όμως προσοχή μην απλώνετε υπερβολικές ποσότητες από το κάθε προϊόν. Ένα απαλό φιλμ είναι αρκετό.\nΑν δεν κάνετε φωτοσκιάσεις, αμέσως μετά το primer απλώστε τη βάση μακιγιάζ σε οποιαδήποτε μορφή.\nΠριν αρχίσετε με το μακιγιάζ των ματιών απλώστε ένα primer ματιών ή concealer για το άνω βλέφαρο. Ακολουθήστε με μια απλή σκιά βάση και συνεχίστε με το κανονικό μακιγιάζ ματιών.\nΠριν από το κανονικό σας ρουζ απλώστε ένα ρουζ σε παρόμοιο χρώμα όμως σε κρεμώδη υφή, που κάθεται καλύτερα στο δέρμα και έχει περισσότερη διάρκεια. Περάστε από πάνω το κανονικό σας ρουζ compact ή σε σκόνη.\nΠριν συνεχίσετε στα χείλη, απλώστε σε όλο το πρόσωπο μια διάφανη πούδρα για να σταθεροποιήσετε όλα τα προϊόντα μακιγιάζ που έχετε απλώσει.\nΠριν από το κραγιόν απλώστε ένα προϊόν που λέγεται lip stain, συνήθως είναι σε βαζάκι και έχει πολύ πλούσια υφή και σταθερό αποτέλεσμα. Εναλλακτικά απλώστε ένα κραγιόν μεγάλης διάρκειας σε χρώμα nude ή παρόμοιο με το βασικό σας κραγιόν. Συνεχίστε με το περίγραμμα των χειλιών, λίγη διάφανη πούδρα προσώπου και τέλος το βασικό σας κραγιόν.\nΗ τεχνική του layering θέλει ένα κρεμώδες προϊόν σαν βάση και από πάνω το προϊόν σε μορφή πούδρας ή compact, ώστε να «δένουν» μεταξύ τους οι υφές και να διατηρείται για περισσότερες ώρες το μακιγιάζ.


ΙΣΤΙΑΙΑ NEWS: ΣΥΛΛΗΨΗ ΑΛΛΟΔΑΠΟΥ ΣΤΗΝ ΙΣΤΙΑΙΑ ΓΙΑ ΛΑΘΡΑΙΑ ΤΣΙΓΑΡΑ\nΣΥΛΛΗΨΗ ΑΛΛΟΔΑΠΟΥ ΣΤΗΝ ΙΣΤΙΑΙΑ ΓΙΑ ΛΑΘΡΑΙΑ ΤΣΙΓΑΡΑ\nΝέα επιτυχία της Γ’ Ο.Π.Κ.Ε. Ευβοίας, με έδρα την Ιστιαία, στην μάχη της πρόληψης και της καταστολής του εγκλήματος. Συνελήφθη αλλοδαπός στην Ιστιαία με λαθραία τσιγάρα. Κατασχέθηκε όχημα και φορτίο.\nΕιδικότερα, αστυνομικοί της Γ' Ο.Π.Κ.Ε Ευβοίας την Τετάρτη 28 Σεπτεμβρίου 2016 και ώρα 06:00, αξιοποιώντας κατάλληλα πληροφορίες, κατέλαβαν επ' αυτοφώρο στην Ιστιαία πλησίον του Κ.Τ.Ε.Λ έναν πακιστανό υπήκοο, κάτοικο Νεοχωρίου Ιστιαίας, να φορτώνει σε φορτηγό άνευ πινακίδων ιδιοκτησίας κάτοικου Ιστιαίας 3 χαρτοκιβώτια τα οποία περιείχαν 150 κούτες τσιγάρα, δηλαδή 1500 πακέτα των 20 τσιγάρων, τα οποία δεν έφεραν την ειδική ταινία ειδικού φόρου κατανάλωσης καπνού. Ο δράστης συνελήφθη και οδηγηθηκε στον κ. Εισαγγελέα Πλημ/κων Χαλκίδας. Κατασχέθηκαν το φορτηγό που χρησιμοποιήθηκε και τα λαθραία τσιγάρα.


Επισκευή σπασμένης οθόνης Acer | Laptop-sos.gr - Laptop-sos.gr\nΑρχική Οθόνη Laptop Επισκευή σπασμένης οθόνης Acer\nΕπισκευή σπασμένης οθόνης Acer | Laptop-sos.gr\nΤο laptop Acer σας βρέθηκε ξαφνικά με σπασμένη οθόνη κι εσείς δεν ξέρετε τι να το κάνετε; Δεν έχετε παρά να το φέρετε στις εγκαταστάσεις του Laptop-SOS, για να το επισκευάσουμε για εσάς, ώστε να είναι και πάλι λειτουργικό, σαν καινούργιο.\nΔιαδικασία επισκευής σπασμένης οθόνης Acer:\nΌταν φέρετε το φορητό σας Acer στις εγκαταστάσεις μας, οι έμπειροι τεχνικοί μας θα φροντίσουν καταρχάς να πιστοποιήσουν τη βλάβη που αυτό έχει υποστεί. Αυτό σημαίνει ότι, πριν προχωρήσουμε σε οποιαδήποτε συζήτηση για την αντικατάσταση της οθόνης του, θα πρέπει να βεβαιωθούμε ότι δεν έχει επέλθει άλλη ζημιά στο Acer σας κατά την πρόσκρουσή του. Αυτό θα γίνει εφόσον συνδέσουμε το Acer σας σε μια εξωτερική οθόνη, για να διαπιστωθεί κατά πόσο είναι λειτουργικό. Αν το μόνο πρόβλημα είναι πράγματι η οθόνη, τότε αξίζει να προβούμε σε επισκευή σπασμένης οθόνης Acer.\nΣτο Laptop-SOS αντικαθιστούμε τις σπασμένες οθόνες με απόλυτα συμβατές οθόνες, οι οποίες είναι ποιοτικές και οικονομικές. Συχνά εκείνο που χρειάζεται αντικατάσταση είναι το κρύσταλλο της οθόνης υγρών κρυστάλλων ή TFT. Το μόνο που χρειάζεται είναι να έχουμε τις απαραίτητες πληροφορίες όσον αφορά τις διαστάσεις της οθόνης και την ανάλυσή της (υψηλή, χαμηλή). Πρέπει ακόμα να γνωρίζουμε τον τύπο λάμπας που χρησιμοποιεί.\nΑφού λοιπόν κρατήσουμε τις πληροφορίες που είναι απαραίτητες, θα αναζητήσουμε την κατάλληλη ανταλλακτική οθόνη για το Acer σας. Ουσιαστικά είναι απαραίτητο να έχουμε το P/N, βάσει του οποίου θα προσδιορίσουμε το μοντέλο της οθόνης σας. Ο τύπος της οθόνης θα καθορίσει ποια ανταλλακτική οθόνη είναι απαραίτητη για το laptop σας.\nΑν λοιπόν η οθόνη του laptop Acer σας παρουσιάζει\nλευκά ή πολύχρωμα σχέδια\nτότε πρέπει προχωρήσετε στην επισκευή της.\nΧρόνος και κόστος αντικατάστασης οθόνης:\nΤο πόσο θα στοιχίσει η επισκευή σπασμένης οθόνης Acer εξαρτάται από τον τύπο της οθόνης που θα παραγγείλετε. Είναι σημαντικό να γίνει σωστή παραγγελία, για να γλιτώσουμε χρόνο και χρήματα. Οι συμβατές οθόνες που τοποθετούμε είναι σίγουρα από τις πιο οικονομικές της αγοράς, ενώ από τη στιγμή που θα παραλάβουμε το ανταλλακτικό, απαιτείται ελάχιστος χρόνος για την τοποθέτησή του.


6.1: Πώς να καθορίσει τα προβλήματα ζωής της μπαταρίας iPhone με το iOS 6.1\nΠώς να καθορίσει τα προβλήματα ζωής της μπαταρίας iPhone με το iOS 6.1\nΟ επόμενος ιστός αναφέρει ότι ορισμένοι χρήστες iPhone αναφέρουν ζητήματα σχετικά με τη διάρκεια ζωής της μπαταρίας και την υπερθέρμανση μετά την αναβάθμιση σε iOS 6.1.\nΞαφνικά ακούσαμε αντιφατικές αναφορές από τους αναγνώστες μας. Μερικοί από αυτούς μας έχουν πει σε αυτό το post ότι βλέπουν πραγματικά βελτιωμένη διάρκεια ζωής της μπαταρίας, ενώ μερικοί έχουν αναφέρει ότι το iOS 6.1 έχει κάνει τα πράγματα χειρότερα.\nΠροσωπικά, δεν έχω παρατηρήσει κάποια βελτίωση ή υποβάθμιση της διάρκειας ζωής της μπαταρίας μετά την αναβάθμιση στο iOS 6.1. Ακόμη και στο νήμα συζήτησης που επισημάνθηκε από τον επόμενο ιστό, το οποίο εκτείνεται σε 17 σελίδες, ενώ πολλοί χρήστες αναφέρουν ζητήματα ζωής μπαταρίας, λίγοι χρήστες που έχουν επίσης αναφέρει ότι είτε δεν έχουν δει κάποια βελτίωση, είτε βλέπουν βελτίωση της διάρκειας ζωής της μπαταρίας μετά αναβάθμιση σε iOS 6.1.\nΤο πρόβλημα με τα προβλήματα ζωής της μπαταρίας είναι ότι είναι πολύ υποκειμενικό, καθώς βασίζεται στη μπαταρία χρήσης σας. Παραδείγματος χάριν: έχει παρατηρηθεί ότι υπάρχει σημαντική επίδραση στη διάρκεια ζωής της μπαταρίας του iPhone 5, όταν τα σήματα LTE ή 3G είναι αδύναμα.\nΕπομένως, αντί να συζητάτε για αυτό, μπορείτε να δοκιμάσετε αυτές τις συμβουλές αντιμετώπισης προβλημάτων εάν παρακολουθείτε υποβάθμιση της διάρκειας ζωής της μπαταρίας μετά την αναβάθμιση σε iOS 6.1:\nΑναγκάστε μια εφαρμογή να κλείσει:\nΗ υποβάθμιση της διάρκειας ζωής της μπαταρίας μπορεί να οφείλεται σε μια εφαρμογή, αν έχετε εντοπίσει την εφαρμογή που μπορεί να χτυπάει τη διάρκεια ζωής της μπαταρίας του iPhone και στη συνέχεια να την αναγκάσει να κλείσει. Κρατήστε πατημένο το κουμπί Sleep / Wake για μερικά δευτερόλεπτα έως ότου εμφανιστεί ένα κόκκινο slider και, στη συνέχεια, κρατήστε πατημένο το κουμπί Home ￼ μέχρι να κλείσει η εφαρμογή. Μπορείτε επίσης να καταργήσετε μια εφαρμογή από το διακόπτη της εφαρμογής για να την αναγκάσετε να κλείσει.\nΑπενεργοποίηση / ενεργοποίηση των υπηρεσιών τοποθεσίας:\nΑπενεργοποιήστε τις υπηρεσίες τοποθεσίας για τις εφαρμογές (Ρυθμίσεις -> Απόρρητο -> Υπηρεσίες τοποθεσίας) και, στη συνέχεια, τις επανενεργοποιήστε μία προς μία για να προσδιορίσετε ποια προκαλεί τη διαρροή στη διάρκεια ζωής της μπαταρίας.\nΕίναι επίσης καλό να αναθεωρήσετε τη λίστα με τις εφαρμογές που χρησιμοποιούν υπηρεσίες τοποθεσίας και να τις απενεργοποιήσετε για εφαρμογές που νομίζετε ότι μπορούν να χρησιμοποιηθούν χωρίς να εντοπιστεί η τοποθεσία σας.\nΕπανεκκίνηση / Επαναφορά του iPhone σας:\nΚρατήστε πατημένο το πλήκτρο Sleep / Wake και το κουμπί Home ταυτόχρονα για τουλάχιστον δέκα δευτερόλεπτα, μέχρι να εμφανιστεί το λογότυπο της Apple.\nΕπαναφορά ρυθμίσεων δικτύου:\nΕπαναφέρετε τις ρυθμίσεις δικτύου πατώντας Ρυθμίσεις -> Γενικά -> Επαναφορά -> Επαναφορά ρυθμίσεων δικτύου. Με αυτόν τον τρόπο θα γίνει επαναφορά όλων των ρυθμίσεων δικτύου, συμπεριλαμβανομένων κωδικών πρόσβασης, VPN και ρυθμίσεων APN.\nΕάν ζείτε ή εργάζεστε σε μια περιοχή που έχει κακή ή καθόλου κάλυψη LTE, απενεργοποιήστε το LTE (Ρυθμίσεις -> Γενικά -> Κυτταρική -> Ενεργοποίηση LTE).\nΟρίστε το διάστημα αυτόματου κλειδώματος έτσι ώστε το iPhone σας να απενεργοποιηθεί πιο γρήγορα μετά από μια περίοδο αδράνειας. Για να ρυθμίσετε το διάστημα αυτόματου κλειδώματος, ξεκινήστε την εφαρμογή Ρυθμίσεις, πατήστε Γενικά και, στη συνέχεια, το Auto-Lock και ρυθμίστε το διάστημα atuo-lock σε 1, 2, 3, 4 ή 5 λεπτά.\nΊσως γνωρίζετε ότι η χρήση του Wi-Fi αποστραγγίζει την μπαταρία του iPhone, αλλά ίσως δεν γνωρίζατε ότι μία από τις πιο εντατικές διαδικασίες που πρέπει να κάνει το τσιπ Wi-Fi του iPhone είναι η αναζήτηση για διαθέσιμο δίκτυο. Έτσι, αν αυτό συμβαίνει σε τακτά χρονικά διαστήματα, θα έχει αισθητή επίδραση στη μπαταρία σας. Για να απενεργοποιήσετε αυτήν τη λειτουργία, ξεκινήστε την εφαρμογή "Ρυθμίσεις", πατήστε στο Wi-Fi και πατήστε το κουμπί "Ενεργοποίηση / Απενεργοποίηση" για να ζητήσετε σύνδεση σε δίκτυα για να το απενεργοποιήσετε. Λάβετε υπόψη ότι απενεργοποιώντας αυτή τη λειτουργία, το iPhone σας θα συνδεθεί αυτόματα σε γνωστά δίκτυα Wi-Fi, αλλά θα πρέπει να επιλέξετε με μη αυτόματο τρόπο ένα δίκτυο, εάν δεν υπάρχουν γνωστά δίκτυα. Σημείωση: Απενεργοποιείται από προεπιλογή.\nΗ μείωση της οθόνης βοηθά στην παράταση της διάρκειας ζωής της μπαταρίας. Μπορείτε είτε να μειώσετε την προεπιλεγμένη φωτεινότητα της οθόνης ανάλογα με την προτίμησή σας είτε να ενεργοποιήσετε την Αυτόματη Φωτεινότητα για να επιτρέψετε στην οθόνη να προσαρμόσει τη φωτεινότητα της ανάλογα με τις τρέχουσες συνθήκες φωτισμού. Εκκινήστε την εφαρμογή Ρυθμίσεις, μετακινηθείτε προς τα κάτω και πατήστε στο στοιχείο Φωτεινότητα και ταπετσαρία και ρυθμίστε την επιλογή Αυτ . Σημείωση: Η Apple την ενεργοποιεί από προεπιλογή.\nΑπενεργοποιήστε τις Υπηρεσίες τοποθεσίας για τις ακόλουθες υπηρεσίες Συστήματος Συστήματος: Διαγνωστικά & Χρήση, Ρύθμιση Ζώνης ώρας, iAds βάσει τοποθεσίας (Ρυθμίσεις -> Απόρρητο -> Υπηρεσίες τοποθεσίας -> Υπηρεσίες συστήματος).\nΑπενεργοποιήστε τα γραφικά του Weather and Stock από το Κέντρο ειδοποιήσεων. (Ρυθμίσεις -> Ειδοποιήσεις -> Widget Weather / Widget Stock -> Κέντρο ειδοποιήσεων).\nΒελτιστοποιήστε τις ρυθμίσεις βάσει της χρήσης σας:\nΤο τηλέφωνο 5 προσφέρει τόνους χαρακτηριστικών, αλλά μερικές από τις λειτουργίες έρχονται με το κόστος της διάρκειας ζωής της μπαταρίας, οπότε είναι συνετό να απενεργοποιήσετε τα πράγματα που δεν χρησιμοποιείτε.\nΑν δεν χρησιμοποιείτε Bluetooth, τότε απενεργοποιήστε το (Ρυθμίσεις -> Γενικά -> Bluetooth)\nΌπως αναφέρθηκα προηγουμένως, ανατρέξτε στη λίστα με τις εφαρμογές που χρησιμοποιούν τις Υπηρεσίες τοποθεσίας και απενεργοποιήστε τις για εφαρμογές που νομίζετε ότι μπορούν να χρησιμοποιηθούν χωρίς να εντοπίσετε την τοποθεσία σας (Ρυθμίσεις -> Απόρρητο -> Υπηρεσίες τοποθεσίας).\nΑν ελέγχετε πολλούς λογαριασμούς email στο iPhone σας, ενεργοποιήστε το Push μόνο για τους σημαντικότερους λογαριασμούς ηλεκτρονικού ταχυδρομείου / λογαριασμούς. Για άλλους λογαριασμούς, παραλάβετε τα μηνύματα ηλεκτρονικού ταχυδρομείου με μη αυτόματο τρόπο, αν είναι δυνατόν, για καλύτερη διάρκεια ζωής της μπαταρίας.\nΑυτές τις μέρες οι περισσότερες εφαρμογές χρησιμοποιούν την υπηρεσία ειδοποίησης Push για να σας ειδοποιήσουν για νέα δεδομένα, τα οποία μπορούν να επηρεάσουν τη διάρκεια ζωής της μπαταρίας. Έχουμε την τάση να λέμε τυφλά "Ναι", όταν μια εφαρμογή μας ρωτάει αν μπορεί να στείλει ειδοποιήσεις Push. Επομένως, είναι καλή ιδέα να ελέγξετε τις εφαρμογές που έχουν ενεργοποιημένες τις ειδοποιήσεις push. Μεταβείτε στις Ρυθμίσεις -> Ειδοποιήσεις και απενεργοποιήστε τις ειδοποιήσεις για επιλεγμένες εφαρμογές. Λάβετε υπόψη ότι δεν εμποδίζει την λήψη νέων δεδομένων όταν ανοίγει η εφαρμογή.\nΑπενεργοποιήστε τη λειτουργία Raise to Speak της Siri, αν δεν τη χρησιμοποιείτε συχνά (Ρυθμίσεις -> Γενικά -> Siri -> Raise to Speak).\nΑπενεργοποιήστε το Siri αν δεν το χρησιμοποιήσετε (Ρυθμίσεις -> Γενικά -> Siri).\nΑπενεργοποιήστε το Personal Hotspot αν δεν το χρησιμοποιείτε (Ρυθμίσεις -> Personal Hotspot).\nΑπενεργοποιήστε τη ρύθμιση ισοσταθμιστή για αναπαραγωγή τραγουδιού (Ρυθμίσεις -> Μουσική -> EQ).\nΑποκαταστήστε το iPhone ως νέο:\nΑυτό δεν είναι ιδανικό και η τελευταία λύση. Εάν έχετε ρυθμίσει το iPhone σας αποκαθιστώντας από αντίγραφο ασφαλείας, τότε τα προβλήματα της ζωής της μπαταρίας μπορεί να οφείλονται σε κάποιο ζήτημα με το αντίγραφο ασφαλείας. Προσπαθήστε να επαναφέρετε το iPhone σας (Ρυθμίσεις -> Γενικά -> Επαναφορά -> Διαγραφή Όλου Περιεχομένου και Ρυθμίσεων) και να το ορίσετε ως νέο iPhone. Αλλά προτού διαγράψετε όλα τα περιεχόμενα και τις ρυθμίσεις, παρακαλούμε να κάνετε ένα αντίγραφο ασφαλείας του iPhone σας χρησιμοποιώντας iTunes ή iCloud.\nΚάντε κράτηση με το Genius Bar:\nΕάν οι συμβουλές που αναφέρονται παραπάνω δεν βοηθούν στη συνέχεια να το πάρετε στο κατάστημα της Apple, θα μπορούσε να είναι ένα πρόβλημα με το iPhone σας, το οποίο ίσως χρειαστεί να αντικατασταθεί.\nΕνημερώστε μας αν έχετε διαπιστώσει προβλήματα ζωής μπαταρίας στο iPhone σας μετά την αναβάθμιση σε iOS 6.1 και αν συμβεί κάποια από αυτές τις συμβουλές.\nΠώς να αποθηκεύσετε τα iOS 8,3 SHSH blobs χρησιμοποιώντας το TinyUmbrella\nΜε την επικείμενη απελευθέρωση του iOS 8.4 την Τρίτη, ίσως είναι καλή ιδέα να αποθηκεύσετε τα iOS 8.3 SHSH blobs χρησιμοποιώντας το TinyUmbrella, έτσι ώστε να έχετε την επιλογή υποβάθμισης στο iOS 8.3 ακόμη και μετά τη διακοπή της υπογραφής του iOS 8.3 του υλικολογισμικού. Πριν βρεθούμε στις λεπτομέρειες σχετικά με τον τρόπ\nΠώς να Αποθήκευση iOS 11.3.1 SHSH blobs για iPhone και iPad σε 3 εύκολα βήματα\nΗ Coolstar ανακοίνωσε ότι σχεδιάζει να κυκλοφορήσει το jailbreak της Electra iOS 11.3.1 που θα υποστηρίζει όλα τα iPhones και iPads όπως το iPhone X. Έχει επίσης συμβουλεύσει jailbreakers σχετικά με iOS 11 - iOS 11.1.2 jailbreak για να αποθηκεύσετε iOS 11.3.1 blobs. Τα iOS 11.0 - 11.1.2 ήταν γνωστά. Κρατήστε την υπά\nΠώς να υποβιβαστείτε από το iOS 9 πίσω στο iOS 8.4.1\nΗ Apple κυκλοφόρησε το iOS 9, την πολυαναμενόμενη επόμενη σημαντική ενημέρωση για το κινητό λειτουργικό της σύστημα για iPhone, iPad και iPod touch, το οποίο περιλαμβάνει μια σειρά από νέες λειτουργίες όπως το Proactive Assistant, την ανανεωμένη εφαρμογή Notes, την ολοκαίνουργια εφαρμογή News, , καθώς και βελτιστοποιήσεις κάτω από το καπό, καθώς και βελτιώσεις στη διάρκεια ζωής της μπαταρίας με τη νέα λειτουργία χαμηλής κατανάλωσης. Ενημέρωση: Δεν μπορείτε να κάνετε υποβάθμιση στο iOS 8.4.1 καθώς η Apple έχει σταματήσει να υπογράφει το αρχείο υλικολογισμικού iOS 8.4.1. Μπορείτε να ελέγξετε το ά\nΠώς να μειώσετε το iOS 9.1 στο iOS 9.0.2\nΗ Apple μόλις κυκλοφόρησε το iOS 9.1 για iPhone, iPad και iPod touch, το οποίο περιλαμβάνει αριθμό διορθώσεων σφαλμάτων και βελτιώσεις. Ενημέρωση: Σημειώστε ότι δεν μπορείτε πλέον να υποβιβαστείτε από το iOS 9.1 καθώς η Apple έχει σταματήσει να υπογράφει iOS 9.0.2, οπότε η μέθοδος που περιγράφεται σε αυτό το άρθρο δεν θα λειτουργεί πλέον. Αν αναβ\nΠώς να υποβαθμίσετε το iOS 10.3 Beta σε iOS 10.2.1\nΗ Apple έχει τοποθετήσει την τρίτη έκδοση beta του iOS 10.3 στους προγραμματιστές που έρχεται με πολλά νέα χαρακτηριστικά και βελτιώσεις. Η πιο αξιόλογη προσθήκη είναι η λειτουργία Find My AirPods, η οποία περιλαμβάνεται τώρα στην εφαρμογή Find my iPhone. Η ενημερωμένη έκδοση περιλαμβάνει μια δέσμη άλλων νέων προϊόντων που μπορείτε να διαβάσετε στην προηγούμενη θέση μας. Εάν έχετε ενημερώσει το iOS 10.3 beta, αλλά επιθυμεί\nΠώς να υποβαθμίσετε από iOS 9.3 Επιστροφή στο iOS 9.2.1\nΠώς να υποβαθμίσετε το iOS 10.2 σε iOS 10.1.1 για να προετοιμαστείτε για το iOS 10.1.1 Jailbreak\nΠώς να επαναφέρετε τα μη υπογεγραμμένα Firmwares Όπως στο iOS 11.1.2 Χρήση του futurerestore\nΠώς να Jailbreak iPhone 4, iPhone 3GS Χρησιμοποιώντας Limera1n\nΠώς να πάρετε ένα στιγμιότυπο οθόνης για το iPhone 8 και το iPhone 8 Plus\nΠώς να Jailbreak iPad 1 Τρέχοντας iOS 5 Χρησιμοποιώντας Redsn0w


Ιωάννης Οικονόμου: Ο Έλληνας που μιλά 32 γλώσσες - Star.gr\nΕΛΛΑΔΑ Τρίτη, 21 Ιανουαρίου 2014, 11:45\nΟ Ιωάννης Οικονόμου γεννήθηκε στο Ηράκλειο της Κρήτης, σπούδασε γλωσσολογία στο πανεπιστήμιο Θεσσαλονίκης και στη συνέχεια έκανε μεταπτυχιακές σπουδές μεσανατολικών χωρών στο πανεπιστήμιο Columbia των ΗΠΑ. Σήμερα γνωρίζει 32 γλώσσες.\nΟ πιο πολύγλωσσος άνθρωπος της Ευρωπαϊκής Επιτροπής ήταν καλεσμένος στην εκπομπή «Live U» και μίλησε για το πώς κατάφερε να κάνει την αγάπη του και επάγγελμα.Όπως όλα τα παιδάκια ξεκίνησε να μαθαίνει αγγλικά και στη συνέχεια γερμανικά, ιταλικά και γαλλικά.\nΩστόσο, οι γονείς του κατάλαβαν γρήγορα την έφεση που είχε στις ξένες γλώσσες και έτσι όταν άρχισαν να ταξιδεύουν στα Βαλκάνια βρήκαν μία καθηγήτρια ώστε να του διδάξει τούρκικα.\nΜάλιστα, όταν ρωτήθηκε για το ποια από τις 32 γλώσσες αγαπά περισσότερο εκείνος απάντησε: «Είναι σα να ρωτάς μία μητέρα ποιο είναι το αγαπημένο της παιδί. Μου αρέσουν οι προκλήσεις. Αν οπωσδήποτε θα έπρεπε να επιλέξω μία αυτή θα ήταν τα Κινέζικα, για τον απλούστατο λόγο ότι είναι η πιο απομακρυσμένη γλωσσικά».


ΑΦΟΡΜΗ ΓΙΑ ΟΛΑ ΕΝΑ ΜΥΡΜΗΓΚΙ | Βιβλιοπωλείο Στην Κρήνη\nΑλήθεια, πώς από μια τυχαία στιγμή μπορεί ν’ αλλάξει η πορεία της ζωής σου…\nΟ Νίκος θα συναντούσε τον φίλο του τον Αντώνη στην αποθήκη του παλιού αρχοντικού του για να φτιάξουν “μια βόμβα” που θα διέλυε την πόλη.\nΟ Ανέστης, κρυμμένος πίσω από μια παλιά ξεχαρβαλωμένη ντουλάπα, παρακολουθούσε τις κινήσεις τους.\nΕκείνη ακριβώς τη στιγμή, για κακή του τύχη, ένα τεράστιο μυρμήγκι άρχισε να περπατάει στη μύτη του.\nΗ ενόχληση μεγάλη.\nΣήκωσε το χέρι του και το πέταξε μακριά.\nΑυτή η κίνηση στάθηκε μοιραία.


Πώς να επεξεργαστείς τις φωτογραφίες σου για περισσότερα likes - ΚΑΡΦΙΤΣΑ\nΠώς να επεξεργαστείς τις φωτογραφίες σου για περισσότερα likes\n29/01/2019 - 07:15\nΟι φωτογραφίες που ανεβάζουμε πλέον στα social media έχουν επαγγελματική ανάλυση με προσοχή στην λεπτομέρεια. Τα applications με τα φίλτρα έχουν πάει σε άλλο επίπεδο και φυσικά εμείς έχουμε γίνει πια ειδικοί. Αν δεν θέλεις και εσύ να μείνεις πίσω από την εποχή σου, τότε σου έχουμε τις καλύτερες συμβουλές για να ποστάρεις τις πιο «δημοφιλείς» φωτογραφίες.\nΓια να διορθώσεις το χρώμα των μαλλιών σου ή της επιδερμίδας σου προτείνουμε το airbrush ή ακόμα και το application Facetune. Η πιο ευκολόχρηστη εφαρμογή για κινητά με πάρα πολλά φίλτρα για τις φωτογραφίες σου είναι το Sweet Selfie. Πολύ καλή εφαρμογή είναι επίσης η VSCO με αγαπημένα tools το fade και το grain.\nΤο σημαντικότερο είναι να δημιουργήσεις το δικό σου χαρακτήρα στις φωτογραφίες. Κάνε τα δικά σου φίλτρα. Βρες το φως που σου ταιριάζει κατά τη διάρκεια της ημέρας και επίλεξε να φωτογραφίζεις εκείνες τις ώρες.\nΔείξτε τον αληθινό σας εαυτό στις φωτογραφίες. Αυτά θα τα αγαπήσουν οι followers σας. Οι «μοντελίστικες» πόζες είναι για τα μοντέλα και φαίνεται πως δεν πάνε και τόσο καλά συλλέγοντας likes.\n#Tags: social media, επεξεργασία, επιστήμητεχνολογία, εφαρμογές, Φίλτρα, Φωτογραφίες\n09:05 - 28/06/2022\nCovid: Αυξημένος ο αριθμός των κρουσμάτων σήμερα – Πόσα στη Θεσσαλονίκη\nΘεσσαλονίκη: Απλώνεται σαν χταπόδι το κύκλωμα των παράνομων υιοθεσιών\nΟυκρανία: Αυξάνεται ο αριθμός των θυμάτων από τη ρωσική επίθεση σε εμπορικό κέντρο\n11:50 - 28/06/2022\nΑνεβαίνει το θερμόμετρο! Αναλυτική πρόγνωση για Τρίτη και Τετάρτη\n11:40 - 28/06/2022\nΗ ακρίβεια στη Βουλή\n11:30 - 28/06/2022\n11:20 - 28/06/2022


Χρηματιστήριο: Αρνητικό το κλίμα και πτώση 0,85% – politik.gr\nΧρηματιστήριο: Αρνητικό το κλίμα και πτώση 0,85%\n02/08/2018, 4:16 μμ\nΑρνητικό είναι το κλίμα στο Χρηματιστήριο Αθηνών, το οποίο επηρεάζεται και από τις ευρωπαϊκές αγορές και την επιδείνωση του κλίματος στην αγορά ομολόγων.\nΜικρός ο τζίρος, ενώ ο Γενικός Δείκτης ήταν πριν από λίγο στις 755,18 μονάδες, σημειώνοντας πτώση 0,85%. Ενδοσυνεδριακά κατέγραψε κατώτερη τιμή στις 752,47 μονάδες (-1,21%). Η αξία των συναλλαγών ανέρχεται στα 11,92 εκατ. ευρώ.\nΟ δείκτης υψηλής κεφαλαιοποίησης σημειώνει πτώση σε ποσοστό 0,91%, ενώ ο δείκτης της μεσαίας κεφαλαιοποίησης ενισχύεται σε ποσοστό 0,71%.\nΑπό τις μετοχές της υψηλής κεφαλαιοποίησης, τη μεγαλύτερη άνοδο καταγράφουν οι μετοχές της Τέρνα Ενεργειακή (+1,61% στα 5,690 ευρώ), της Coca Cola HBC (+1,08% στα 30,830 ευρώ) και της Fourlis (+0,52% στα 5,830 ευρώ).\nΑντιθέτως, τη μεγαλύτερη πτώση καταγράφουν οι μετοχές της Eurobank (-2,69% στα 0,8490 ευρώ), της Σαράντης (-2,31% στα 6,760 ευρώ), της Εθνικής (-2,29% στα 0,2736 ευρώ) και του ΟΠΑΠ (-1,79% στα 9,350 ευρώ).\nΑπό τους επιμέρους δείκτες, τη μεγαλύτερη άνοδο σημειώνει ο δείκτης των Τροφίμων (+1,05%), ενώ τις μεγαλύτερες απώλειες καταγράφουν οι δείκτες των Τραπεζών (-1,95%) και των Ταξιδιών (-1,35%).\nΤο μεγαλύτερο όγκο συναλλαγών παρουσιάζουν η Εθνική και η Ιντραλότ με 2.378.410 και 633.679 μετοχές, αντιστοίχως.\nΤη μεγαλύτερη αξία συναλλαγών σημειώνουν η Motor Oil με 1,335 εκατ. ευρώ και ο ΟΠΑΠ με 1,320 εκατ. ευρώ.\nΑνοδικά κινούνται 35 μετοχές, 57 πτωτικά και 15 παραμένουν σταθερές στο Χρηματιστήριο.\nΤη μεγαλύτερη άνοδο καταγράφουν οι μετοχές: Τζιρακιάν +18,00%, Κυριακούλης +11,82% και Ευρωσύμβουλοι +9,25%.\nΤη μεγαλύτερη πτώση σημειώνουν οι μετοχές: Fieratex -20,17%, Ακρίτας -17,50% και Δρομέας -8,06%.\nΘεσσαλονίκη: Παρέμβαση εισαγγελέα για παράνομες περιφράξεις σε ακτές\nΗ βασίλισσα Ελισάβετ θα σταματήσει τον Τόμας Μαρκλ!


Είναι πολύ εύκολο να παντρευτείτε στην Ελλάδα. Το μόνο που χρειάζεται είναι να ικανοποιήσετε\nορισμένες απαιτήσεις και να έχετε τα απαραίτητα νομικά έγγραφα. Αυτή η ενότητα θα σας βοηθήσει να κατανοήσετε τις απαιτήσεις αυτές.\n• Τόσο η νύφη όσο και ο γαμπρός πρέπει να έχουν στην κατοχή τους διαβατήριο διάρκειας 10 ετών το οποίο πρέπει να ισχύει για άλλους 3 μήνες μετά την ημερομηνία επιστροφής.\n• Εάν είστε κάτω των 18 ετών, απαιτείται η προσκόμιση γραπτής συγκατάθεσης από γονείς / κηδεμόνες.\n• Προσκόμιση πρωτότυπου πιστοποιητικού γέννησης από τη νύφη και τον γαμπρό.\n• Προσκόμιση πιστοποιητικού υιοθεσίας, όπου ισχύει.\n• Προσκόμιση Πιστοποιητικού Αλλαγής Ονόματος σε περίπτωση που είτε η νύφη είτε ο γαμπρός έχουν αλλάξει το όνομά τους για οποιοδήποτε λόγο (προσωπικοί λόγοι, σύναψη νέου γάμου γονέα ή εάν η νύφη επέστρεψε στο πατρικό της όνομα μετά από διαζύγιο κτλ.). Το έγγραφο αυτό πρέπει να φέρει τη σφραγίδα και την υπογραφή του δικηγόρου και να περιλαμβάνει το όνομα και τη διεύθυνση του δικηγορικού γραφείου καθώς και το ονοματεπώνυμο του δικηγόρου που τέλεσε μάρτυρας στην αλλαγή ονόματος.\n• Σε περίπτωση διαζυγίου της νύφης και / ή του γαμπρού, προσκόμιση απόφασης διαζυγίου που να φέρει την έγχρωμη σφραγίδα του δικαστηρίου.\n• Σε περίπτωση χηρείας της νύφης και / ή του γαμπρού, προσκόμιση Πιστοποιητικού Θανάτου του συζύγου.\n• Όλα τα έγγραφα που απαιτούνται για τον γάμο σας στην Ελλάδα πρέπει να είναι δεόντως επικυρωμένα από την αρμόδια υπηρεσία ή υπουργείο της χώρας σας. Είναι δική σας ευθύνη να εξασφαλίσετε τα σχετικά έγγραφα.\n• Για πολιτικό γάμο στην Ελλάδα, όλα τα πιο πάνω έγγραφα πρέπει να είναι μεταφρασμένα στα ελληνικά. Λάβετε υπόψη ότι κανένα από τα έγγραφα που αποστέλλονται στην Ελλάδα δεν θα σας επιστραφεί, καθώς πρέπει να τηρούνται ως επίσημα αρχεία από τις ελληνικές αρχές..\n• Για πολιτικό γάμο στην Ελλάδα, είναι δική σας ευθύνη να εξασφαλίσετε την επικύρωση των πιο πάνω εγγράφων από την αρμόδια υπηρεσία ή υπουργείο της χώρας σας. Παρακαλούμε να επικοινωνήσετε με αυτά για το σχετικό κόστος και άλλες λεπτομέρειες.


Προβλέψεις - Μηνιαίες προβλέψεις - Μηνιαία πρόβλεψη Ιανουαρίου για Καρκίνο\nΜηνιαία πρόβλεψη Ιανουαρίου για Καρκίνο\nΤο σύμπαν παίρνει μακριά το άγχος και την απαισιοδοξία σου, νιώθεις ανανεωμένος και πιο ελεύθερος να ζήσεις τη ζωή όπως θέλεις, αλλάζεις το ρυθμό της ζωής σου και τολμάς να ζήσεις νέες εμπειρίες. Έχεις την προσοχή των γύρω σου καθώς η ενεργητικότητά σου και το πάθος σου, η ειλικρίνεια και η αυθεντικότητά σου, σου φέρνουν μερικές θαυμάσιες ευκαιρίες για να αλλάξεις τη ζωή σου.\nΗ πανσέληνοςφωτίζειτο ζώδιό σου και μαγνητίζεις στο πέρασμά σου, δεν περνάς απαρατήρητος. Προβάλεις τα ταλέντα σου και τα χαρίσματά σου, κερδίζεις τους ανθρώπουςανεπιφύλακτα. Με τη νέα Σελήνη στον όγδοο ηλιακό οίκο σου, των κοινών οικονομικών, ξεκινά ένας νέος κύκλος για την οικονομική σου κατάσταση και ίσως συνενώσεις τα οικονομικά σου με το σύντροφό σου ή ένα συνεργάτη σου.\nΗ νέα Σελήνη στον όγδοο ηλιακό οίκο σου, των κοινών οικονομικών πόρων, γυρίζειμια νέασελίδαστα οικονομικά σου και ίσως ξεκινήσεις νέεςεπικερδείςσυνεργασίες. Καθορίζετε μαζί με τους συνεργάτες σου νέους οικονομικούς στόχουςκαι βρίσκεις κάποιον ο οποίος με το διορατικό μυαλό του συμβάλει στοαμοιβαίοοικονομικό όφελος.\nΤολμάς να πάρεις ρίσκα στην αγάπη καθώς η Αφροδίτη και ο Άρης στον επεκτατικό ένατο ηλιακό οίκο σου, σε φέρνουν σε επαφή με νέα άτομα, έτσι μπορεί να ερωτευτείς κάποιον/α που ζει μακριά σου. Ανείσαι σε σχέση και επιθυμούσατε με το σύντροφό σου καιρό τώρα ένα ταξίδι, το σύμπαν θα πραγματοποιήσει τα όνειρά σου.


erevoktonos: Κοιτίδα δημοκρατικών θεσμών το Αιγαίο\nΣτα νησιά ο μεταπρατικός χαρακτήρας της οικονομίας ευνόησε τη διαχείριση και συγκέντρωση της εξουσίας στα χέρια πολλών\nΣύμφωνα με τα αρχαιολογικά δεδομένα, μέσα στην 3η χιλιετία π.Χ. στο νησιωτικό Αιγαίο μερικοί οικισμοί, όπως η Πολιόχνη στη Λήμνο και η Θερμή στη Λέσβο, διέθεταν γνωρίσματα που θα μπορούσαν να τους χαρακτηρίσουν ως πρωτοαστικά κέντρα. Πολεοδομικός σχεδιασμός, συλλογικά τεχνικά έργα, τεχνική εξειδίκευση, καταμερισμός εργασίας κ.ά. είναι στοιχεία διαγνωστικά κοινωνιών πιο σύνθετων και πιο ανεπτυγμένων από τις αγροτικές. Τα οχυρωματικά έργα, τα δίκτυα αποχέτευσης, οι λιθόστρωτοι δρόμοι, τα κοινοτικά πηγάδια ύδρευσης κ.λπ. προϋποθέτουν την ύπαρξη κεντρικού συντονιστικού οργάνου, τόσο για την κατασκευή όσο και για τη συντήρηση και την ομαλή λειτουργία τους. Ωστόσο, κανένα από τα κτίρια που η αρχαιολογική σκαπάνη έφερε στο φως στους παραπάνω οικισμούς δεν διαθέτει στοιχεία που θα μπορούσαν να το χαρακτηρίσουν έδρα συγκεντρωτικής εξουσίας. Ένας χώρος στην Πολιόχνη, τον οποίο οι Ιταλοί ανασκαφείς του ονόμασαν «θέατρο» ή «βουλευτήριο», είχε ευθύς εξαρχής σχεδιαστεί, νωρίς μέσα στην τρίτη χιλιετία π.Χ., για συναθροίσεις πολλών ατόμων. Στις δύο σειρές βαθμιδωτών εδωλίων κατά μήκος των μακρών πλευρών του θα μπορούσαν άνετα να καθίσουν τουλάχιστον πενήντα άτομα. Βεβαίως, οι συναθροίσεις αυτές μπορεί να είχαν χαρακτήρα θρησκευτικό (ιεροτελεστίες), κοινωνικό (θεατρικές παραστάσεις) ή ακόμη πολιτικό. Δεν αποκλείεται όμως, όλες αυτές οι ανάγκες να εξυπηρετούνταν στον ίδιο χώρο. Συνεπώς το κτίριο, ο χώρος στον οποίο λαμβάνονταν οι αποφάσεις θα μπορούσε να είναι το λεγόμενο «βουλευτήριο». Στην περίπτωση αυτή τόσο οι αποφάσεις που λαμβάνονταν όσο και η εποπτεία για την εφαρμογή τους θα πρέπει να ήσαν συλλογικές.\nΗ εξέλιξη των πρώιμων οικισμών στην ηπειρωτική Ελλάδα διαφέρει από εκείνη των οικισμών στα νησιά του Αιγαίου. Κατ’ αρχήν διαφέρουν ως προς την τοποθεσία που είχε επιλεγεί για την ίδρυσή τους. Στην ηπειρωτική χώρα, ο οικισμός έπρεπε να ελέγχει πεδινές εκτάσεις με άφθονα νερά, ώστε να είναι δυνατή η ανάπτυξη αγροτικής οικονομίας. Στα νησιά, που κατοικήθηκαν όταν το επέτρεψε η βελτίωση των μέσων θαλάσσιας μετακίνησης, οι πρώτοι οικισμοί ιδρύθηκαν σε θέσεις οι οποίες, πέρα από την ανάπτυξη υποτυπώδους έστω αγροτικής οικονομίας, παρείχαν τη δυνατότητα ασφαλούς προσόρμισης των πρωτόγονων μέσων ναυσιπλοΐας. Έτσι, στα νησιά οι πρώιμοι οικισμοί ιδρύθηκαν κατά κανόνα στην άκρη μικρών και χαμηλών χερσονήσων, στις εκατέρωθεν αμμουδερές παραλίες των οποίων είχαν τη δυνατότητα να συρθούν τα σκαφίδια της εποχής ανάλογα με τις εκάστοτε επικρατούσες καιρικές συνθήκες.\nΆλλη ουσιώδης διαφορά βρισκόταν στον χαρακτήρα της οικονομίας, στην οποία στηρίζονταν οι προϊστορικές κοινωνίες. Η συνεχής βελτίωση των μέσων καλλιέργειας στις πεδινές περιοχές της ηπειρωτικής χώρας συντελούσε στην αύξηση του αγροτικού προϊόντος, το οποίο, μετά την κάλυψη βασικών καθημερινών αναγκών, άφηνε πλεόνασμα. Η φθαρτή φύση του αγροτικού προϊόντος επέβαλε την συγκέντρωσή του, ώστε αφ’ ενός μεν να καλύπτονται οι ανάγκες της κοινότητας σε περιόδους σιτοδείας αφ’ ετέρου δε να παρέχεται η ευχέρεια ανταλλαγής με αγαθά, των οποίων είχε ανάγκη η παραγωγική κοινότητα. Η διαχείριση του πλεονάσματος, κατά τη Νεολιθική Περίοδο, φαίνεται πως γινόταν μέσω ενός οικοδομήματος που χάρη στην στενόμακρη κάτοψή του ονομάστηκε συμβατικά «νεολιθικό μέγαρο». «Το μέγαρο» αυτό, με τυποποιημένη την κάτοψή του, δέσποζε μέσα στον οικισμό, όπου δεν υπήρχε δεύτερο όμοιό του. Από την μοναδικότητά του αλλά και την δεσπόζουσα θέση του στον οικισμό, το κτίριο αυτό χαρακτηρίστηκε «Σπίτι του Κοινού».\n«Σπίτι με τους Διαδρόμους»\nΑντίστοιχο με το νεολιθικό μέγαρο αναδείχθηκε κατά την Πρώιμη Εποχή του Χαλκού (3η χιλιετία π.Χ.) το λεγόμενο πρωτοελλαδικό «Μέγαρο» ή «Σπίτι με τους Διαδρόμους». Κι αυτό ήταν μοναδικό και δέσποζε σε κάθε μεγάλο οικισμό, ο οποίος έλεγχε και εκμεταλλευόταν μεγάλες πεδινές εκτάσεις. Τέτοια οικοδομήματα έχουν ώς τώρα βρεθεί στη Θήβα, στη Λέρνα της Αργολίδας, στα Ακοβίτικα της Μεσσηνίας. Ειδικότερα στο κτίριο της Λέρνας βρέθηκαν αντικείμενα, όπως σφραγίδες, σφραγίσματα, σταθμά κ.λπ., που θα μπορούσαν να ερμηνευτούν ως υλικές μαρτυρίες για κάποια μορφή γραφειοκρατίας. Ολα τα παραπάνω στοιχεία συνηγορούν στην ερμηνεία του «Σπιτιού με τους Διαδρόμους» ως έδρα του φορέα διαχείρισης του αγροτικού πλεονάσματος. Αν δεν είναι τυχαίο ότι στις ίδιες περιοχές, όπου εμφανίστηκε το «Σπίτι με τους Διαδρόμους», αναδύθηκαν τα μεγάλα ανακτορικά κέντρα της Μυκηναϊκής περιόδου (Θήβα, Μυκήνες, Τίρυνθα, Πύλος κ.λπ.), τότε μπορεί να ισχυριστεί κανείς ότι, όπως συνέβη με τους μεγάλους πολιτισμούς της Αιγύπτου και της Μεσοποταμίας, από τη διαχείριση του αγροτικού πλεονάσματος και τον κεντρικό έλεγχο της οικονομίας αναδύθηκε η συγκεντρωτική εξουσία, η οποία εξελίχθηκε με τη μορφή του βασιλικού θεσμού.\nΗ διαδικασία ανάδυσης της κεντρικής εξουσίας στην ηπειρωτική Ελλάδα, όπως πολύ συνοπτικά σκιαγραφήθηκε, δεν έχει μέχρι σήμερα βρει το παράλληλό της στα νησιά του Αιγαίου. Σε κανένα από τους πρώιμους οικισμούς δεν έχει εντοπιστεί κτίριο που θα μπορούσε να χαρακτηριστεί έδρα συγκεντρωτικής εξουσίας. Ίσως αυτό οφείλεται στο γεγονός ότι οι περιορισμένες πεδινές εκτάσεις των νησιών δεν άφηναν περιθώρια δημιουργίας αγροτικού πλεονάσματος και, κατά συνέπειαν, δεν υπήρχε ανάγκη δημιουργίας φορέα για τη διαχείρισή του. Το πλεόνασμα, ο πλούτος των νησιωτών προερχόταν από δραστηριότητες, τις οποίες ευνοούσε η γεωγραφική θέση των οικισμών τους ως λιμανιών και κέντρων διακίνησης αγαθών. Οι δραστηριότητες από πολύ νωρίς (4η χιλιετία π.Χ.) κυριάρχησαν στο Αιγαίο προσδίδοντας στην ελληνική οικονομία τον μέχρι σήμερα μεταπρατικό/διαμετακομιστικό της χαρακτήρα.\nΤο πλεόνασμα, ο πλούτος που παράγει ο τομέας των θαλάσσιων μεταφορών αφ’ ενός είναι προϊόν συλλογικής προσπάθειας και αφ’ ετέρου δεν υπόκειται σε κινδύνους αλλοίωσης και καταστροφής, όπως τα αγροτικά προϊόντα. Γι’ αυτό ούτε επιτρέπει αλλά και ούτε επιβάλλει τη συγκέντρωση και διαχείρισή του από ένα κεντρικό φορέα. Με άλλα λόγια, στα νησιά ο μεταπρατικός χαρακτήρας της οικονομίας δεν ευνόησε τη συγκέντρωση της εξουσίας σε λίγα χέρια. Αντίθετα, φαίνεται πως η διαχείριση του πλεονάσματος και της εξουσίας βρισκόταν στα χέρια πολλών, ίσως μιας εξέχουσας οικονομικής ομάδας (ελίτ) εμπόρων και ναυτικών, η οποία ήταν και υπεύθυνη για τη λήψη αποφάσεων και την εποπτεία εφαρμογής των. Ίσως το «Βουλευτήριο» της Πολιόχνης αποτελεί την αρχαιότερη μαρτυρία (αρχές 3ης χιλιετίας π.Χ.) μιας τέτοιας λειτουργίας, η οποία δεν φαίνεται να διακόπηκε στα νησιά. Ενα επιβλητικό κτίριο στην πόλη του Ακρωτηρίου Θήρας του 17ου αιώνα π.Χ., η λεγόμενη Ξεστή 4, διαθέτει στοιχεία που θα μπορούσαν να το χαρακτηρίσουν έδρα μιας κεντρικής εξουσίας που ασκείται συλλογικά.\nΚαθώς δείχνει η ιστορία των αρχαίων Ελληνικών πόλεων, ο κινητός πλούτος, ως προϊόν συλλογικής προσπάθειας, όπως είναι το θαλάσσιο εμπόριο και οι μεταφορές, υποκατέστησε την γεωκτησία ως σύμβολο κύρους και εξουσίας, συμβάλλοντας στη γένεση δημοκρατικών θεσμών. Οι διαδικασίες που ανέδειξαν σε δημοκρατίες αρχαίες ελληνικές πόλεις όπως η Αθήνα, η Κόρινθος, η Χαλκίδα, η Ερέτρια κ.λπ., αλλά και πόλεις της νεότερης Ευρώπης, όπως η Γένουα, η Βενετία, το Λιβόρνο, το Αμστερνταμ κ.ά., στα νησιά του Αιγαίου είχαν αρχίσει τουλάχιστον από την Πρώιμη Εποχή του Χαλκού (3η χιλιετία π.Χ.).


etoliko news: ΜΕΓΑΛΗ ΕΠΙΤΥΧΙΑ ΕΙΧΕ Ο 1ος ΜΑΡΑΘΩΝΙΟΣ ΛΙΜΝΟΘΑΛΑΣΣΑΣ ΑΙΤΩΛΙΚΟΥ - ΜΕΣΟΛΟΓΓΙΟΥ\nΗ εκδήλωση συνδιοργανώθηκε από το νεοσύστατο Ναυτικό Όμιλο Αιτωλικού, από το Ναυτικό Όμιλο Μεσολογγίου και από το Δήμο Μεσολογγίου. Αρωγοί της προσπάθειας των συμμετεχόντων ήταν το Λιμενικό Σώμα Μεσολογγίου και η εθελοντική ομάδα διάσωσης Μεσολογγίου. Τους αθλητές συνόδευαν τέσσερα σκάφη ταχύπλοα των Ναυτικών Ομίλων για κάθε ενδεχόμενο.\nΣτον τερματισμό παραβρέθηκαν ο Δήμαρχος Μεσολογγίου Νίκος Καραπάνος, ο Αντιδήμαρχος Παναγιώτης Σταράμος και ο Πρόεδρος του Τοπικού Συμβουλίου Γεώργιος Γένδουλας. Αξίζει να σημειώσουμε την προσπάθεια που κατέβαλε ο Αντιδήμαρχος Π Σταράμος για την επιτυχία αυτής της διοργάνωσης, ενώ τον Δήμαρχο Μεσολογγίου δεν τον συνόδευαν ούτε οι τοπικοί Δημοτικοί Σύμβουλοι και οι Αιτωλικιώτες του επεφύλαξαν ψυχρή υποδοχή καταλογίζοντας του τα προβλήματα του νερού, της μόλυνσης της Λιμνοθάλασσας και των κουνουπιών.\nΤα όποια μικρά προβληματάκια παρουσιάστηκαν στην οργάνωση της εκδήλωσης, δικαιολογούνται μιας και δεν έχει ξαναγίνει κάποιο παρόμοιο εγχείρημα. Σίγουρα του χρόνου θα εξαλειφθούν.\nΑξίζουν θερμά συγχαρητήρια στις Διοικήσεις των Ναυτικών ομίλων Μεσολογγίου και Αιτωλικού.


Ευχαριστίες αναγνώστη προς αναγνώστη\nΜαζί με τις ευχαριστίες μου για τη φιλοξενία επιστολών μου σχετικών με ζητήματα της τρέχουσας και της διαχρονικής επικαιρότητας, θα ήθελα να ευχαριστήσω από τις στήλες σας τον εκ Κοζάνης συγγραφέα κ. Ιωάννη Γ. Κόρκα για τη δημοσίευση στην «Καθημερινή» (Σάββατο, 16 Ιουνίου 2018) ακριβέστερων πληροφοριών για τους πολεμιστές του ’40 αξιωματικούς Μπουτσικάρη και Βουδικλάρη. Οσον αφορά το ερώτημά του για τους συγγενείς του Καίσαρος Δώσσα, πήρα την άδεια από τον ανιψιό του Γεράσιμο Σοφοκλέους Δώσσα να τον πληροφορήσω ότι μπορεί να επικοινωνήσει μαζί του αναζητώντας απλώς την ηλεκτρονική του διεύθυνση στο Διαδίκτυο. Από την πλευρά μου, μπορώ να προσθέσω ότι ο Καίσαρ Δώσσας είχε επίσης υπηρετήσει στις μονάδες της IX Μεραρχίας. Τις αναμνήσεις του από τον πόλεμο του ’40 είχε εκδώσει ο Αλέξανδρος Αδαμίδης σε σειρά πολύτιμων εκδόσεων με αφηγήσεις και απομνημονεύματα πολλών πολεμιστών από την επαρχία Βοΐου.\nΜια παλιά ιστορία για το «κράτος εν κράτει»\nΜετά το 1974 οι πανίσχυρες συνδικαλιστικές οργανώσεις στον δημόσιο και στον ιδιωτικό τομέα, κατευθυνόμενες από Αριστερά, ΚΚΕ - ΠΑΜΕ - ΠΑΣΟΚ - Συνασπισμό - ΣΥΡΙΖΑ, πρωτοστατούσαν συνεχώς σε απεργίες και διαδηλώσεις, με ηχηρά συνθήματα κατά των ΗΠΑ, ΝΑΤΟ, ΕΟΚ - Ε.Ε., ξένου κεφαλαίου, πολυεθνικών, επενδύσεων... Είχαν δε επιβάλει την απόλυτη αναξιοκρατία σε Δημόσιο, τράπεζες και ΔΕΚΟ με την καθιέρωση της περίφημης επετηρίδας. Προαγωγές, σε όλες τις βαθμίδες, με κριτήριο τα χρόνια υπηρεσίας των υπαλλήλων. Πριν από τις εκλογές του 1981 η παντοδύναμη ΟΤΟΕ κήρυξε πανελλήνια απεργία των τραπεζικών υπαλλήλων. Πρόεδρος του συλλόγου υπαλλήλων ΕΤΕ ήταν ο κ. Χρήστος Πρωτόπαπας, πρωτοκλασάτο στέλεχος της αξιωματικής αντιπολίτευσης και μετέπειτα πρόεδρος της ΟΤΟΕ, βουλευτής και υπουργός. Η απεργία κράτησε 40 ημέρες και αναγκάστηκε να παραιτηθεί ο διοικητής της Εθνικής Τράπεζας, Ευθύμιος Χριστοδούλου. Τον αντικατέστησε, μετά τις εκλογές, ο Γ. Α. Μαγκάκης. Περί τα μέσα της απεργίας κατέληξε να λειτουργούν, για λίγες μέρες, μόνο δύο ταμεία στο κεντρικό της ΕΤΕ. Μια μέρα, που έτυχε να είμαι παρών, τα ταμεία αυτά έδιναν μέχρι 5.000 δραχμές σε κάθε καταθέτη. Εκείνη τη στιγμή κατέφθασε ομάδα του ανωτέρω ΣΥΕΤΕ, με έξαλλο τον πρόεδρό της, και επιτέθηκαν άγρια στους έξι υπαλλήλους που εργάζονταν. Εκείνοι τρομοκρατήθηκαν και εγκατέλειψαν τα ταμεία τρέχοντας. Δημιουργήθηκε πανικός και ο διευθυντής Αλ. Κωνσταντινίδης και ο υποδιευθυντής του καταστήματος Α. Σπέγγος συγκέντρωσαν τα υπάρχοντα χρήματα και άρχισαν να δίνουν 2.000 δραχμές σε κάθε καταθέτη. Κι ενώ οι πελάτες τσακώνονταν για την προτεραιότητα σε νέα σειρά, τα χρήματα στο ταμείο τελείωσαν. Μια ηλικιωμένη κυρία έκλαιγε γοερά και παρακαλούσε: «Δώστε μου 15.000 να πάρω το παιδί μου. Είμαι από τη Λαμία. Δεν έχω πού να μείνω. Δεν έχω ούτε να φάω. Δεν μου δίνουν το παιδί μου στο νοσοκομείο των Παίδων. Σας παρακαλώ...»! Ενιωσα μεγάλη ντροπή και απογοήτευση ως άνθρωπος, ως Ελληνας και προπάντων ως τραπεζικός! Οργίαζε τότε ο λαϊκισμός του λαοπλάνου οικονομολόγου Ανδρέα Παπανδρέου με τα εξωφρενικά συνθήματά του. Τα γνωστά κατορθώματα, τις ιδιοτέλειες και τις αυθαιρεσίες των ασύδοτων συνδικαλιστών τα πλήρωσε και τα πληρώνει ακριβά ο ελληνικός λαός. Σήμερα, μετά τους καταστροφικούς τρεις γύρους του Εμφυλίου με τα όπλα, συνεχίζεται ο όλεθρος με την ψήφο, σε δεύτερο ειρηνικό γύρο, από τον ΣΥΡΙΖΑ με τη συνεργασία των ακραίων χριστιανοεθνικιστών ΑΝΕΛ.\nΜεταξύ πλαγκτού και ρύπανσης\nΣας γράφω για να σας υπενθυμίσω ότι εκτός από το Αιγαίο γαλάζιο Πέλαγος που έχει τεράστια τουριστική κίνηση, που τη δικαιούται, έχουμε και το πράσινο Ιόνιο Πέλαγος στη δυτική πλευρά της Ελλάδας, που έχει κι αυτό τεράστια ομορφιά και αποτελεί προορισμό, ιδίως στην Κέρκυρα των Βρετανών που την έχουν και μόνιμη κατοικία. Κατά μια θεωρία της μυθολογίας, το Ιόνιο Πέλαγος πήρε την ονομασία του από έναν Ιωνα που ήρθε από τα παράλια της Μικράς Ασίας. Αλλωστε δεν πρέπει να ξεχνάμε ότι το βασίλειο των Μολοσσών δημιουργήθηκε στην Ηπειρο από τον Μολοσσό, γιο της Ανδρομάχης και του Νεοπτόλεμου, γιου του Αχιλλέα, από όπου καταγόταν και η Ολυμπιάς, μητέρα του Μεγάλου Αλεξάνδρου που είχε στο μαξιλάρι του τον Ομηρο γιατί καυχιόταν ότι κατάγεται από τον Αχιλλέα. Εχω γράψει, παρ’ όλο που είμαι γιατρός, και μια τραγωδία, την «Ανδρομάχη», όπου εξιστορώ όλα τα παραπάνω.\nΑς γυρίσουμε στο πράσινο Ιόνιο Πέλαγος όπου έχω μία κατοικία στην περιοχή Κανάλι, 20 χιλιόμετρα από την Πρέβεζα και περίπου 8 χιλιόμετρα από το Μονολίθι, την καταπληκτική παραλία με μεγάλους λίθους που κρίθηκε ως η μόνη καθαρή περιοχή για θαλάσσιο μπάνιο. Εδώ στο Κανάλι, αν πάτε το πρωί, η θάλασσα είναι πεντακάθαρη, να την πίνεις στο ποτήρι. Περίπου κατά τις δώδεκα το μεσημέρι έρχονται από τα βαθιά οι φυσαλίδες που στην αρχή λέγαν ότι είναι πλαγκτόν και στη συνέχεια βρέθηκε ότι ήταν ίσως από τα πλοία που κάνουν τις διαδρομές κάθε πρωί στις 8 η ώρα Πάτρα - Κέρκυρα και αφήνουν απόβλητα που φθάνουν στην παραλία το μεσημέρι. Διαμαρτυρήθηκα, αλλά «φωνή βοώντος εν τη ερήμω». Μήπως το Λιμενικό, ή δεν ξέρω κι εγώ ποια άλλη αρχή, πρέπει να λάβει μέτρα; Και η Ηπειρος Ελλάδα είναι...\nΚωνσταντινος Λ. Μπουραντας\nΠερί «Παιονικής» και αμνησίας\nΣτην εποχή μας η ιατρική κάνει θαύματα. Ετσι δεν αποκλείεται οι βόρειοι γείτονες να ξυπνήσουν ένα πρωί και, χάρη σε ένα θαυματουργό χάπι, να ξεχάσουν ό,τι ήξεραν και να αυτοαποκαλούνται «Παίονες», «Δαρδανοί» ή κάπως αλλιώς και να ομιλούν άπταιστα την «Παιονική», τη «Δαρδανική» ή κάποια άλλη γλώσσα. Η μόνη απορία μου είναι ποιος θα τους αναγκάσει να πάρουν το χάπι και με ποιο τρόπο. Υπάρχει κάποια πρόταση; Μετά το χάπι της αμνησίας, ίσως ανακαλυφθούν σύντομα και τα δύο θαυματουργά χάπια που συντελούν στην ανάκτηση της μνήμης. Το ένα είναι για να θυμηθούμε ότι στην ιστοσελίδα του ελληνικού υπουργείου Εξωτερικών αναγράφονται τα εξής: «Γεωγραφικά, ο όρος Μακεδονία αναφέρεται σε μια ευρύτερη περιοχή που εκτείνεται στο σημερινό έδαφος διαφόρων βαλκανικών χωρών, με το μεγαλύτερο τμήμα της να βρίσκεται στην Ελλάδα και άλλα μικρότερα τμήματά της στην Πρώην Γιουγκοσλαβική Δημοκρατία της Μακεδονίας, τη Βουλγαρία και την Αλβανία». Πώς γίνεται λοιπόν η Μακεδονία να είναι «μία και ελληνική»; Το άλλο θαυματουργό χάπι είναι για να θυμηθούμε επιτέλους ότι οι εξ ανατολών γείτονές μας, που εξοπλίζονται με φρενήρεις ρυθμούς, εποφθαλμιούν το μισό Αιγαίο και τη Θράκη, ορέγονται τα ενεργειακά κοιτάσματα της Κύπρου και κρατούν παράνομα φυλακισμένους για πάνω από εκατό ημέρες δύο Ελληνες στρατιωτικούς. Η κυβέρνηση υποβαθμίζει τον τουρκικό κίνδυνο, αλλά πού οφείλεται η εκκωφαντική σιωπή όσων διοργανώνουν αλλεπάλληλες μαζικές κινητοποιήσεις για το όνομα άλλης γειτονικής χώρας;\nΗ αμνησία είχε πάντοτε υψηλό τίμημα. Ετσι είναι απαραίτητο να έχουμε στον νου μας ότι μόνο τα όπλα μπορούν να επιβάλουν επεκτατικές ορέξεις – εφόσον φυσικά αυτές υφίστανται. Και δεδομένου ότι ο βόρειος γείτονας διαθέτει 22 άρματα μάχης και 12 ελικόπτερα, μόνον η Τουρκία μπορεί να μας απειλήσει από το έδαφος των Σκοπίων. Ο,τι αποθαρρύνει λοιπόν την τουρκική διείσδυση στα βόρεια σύνορά μας, όπως η παρ. 3, 4 της επικείμενης συμφωνίας Ελλάδας - Σκοπίων, αποτελεί θετικό στοιχείο, ανεξάρτητα από τις κυβερνητικές μεθοδεύσεις και πολιτικές επιδιώξεις σε αυτή τη διαπραγμάτευση. Την παραθέτω αυτούσια: «Τα Μέρη [=ΠΓΔΜ και Ελλάδα] δεσμεύονται να μην επιχειρούν, υποκινούν, υποστηρίζουν και/ή ανέχονται οιεσδήποτε πράξεις ή δραστηριότητες μη φιλικού χαρακτήρα κατά του άλλου Μέρους. Κανένα από τα Μέρη δεν θα επιτρέπει να χρησιμοποιείται η επικράτειά του κατά του άλλου Μέρους από οιοδήποτε τρίτο κράτος, Οργανισμό, ομάδα ή άτομο που προβαίνει ή αποπειράται να προβεί σε ανατρεπτικές, αποσχιστικές δράσεις ή δράσεις ή δραστηριότητες που απειλούν καθ’ οιονδήποτε τρόπο την ειρήνη, τη σταθερότητα ή την ασφάλεια του άλλου Μέρους. Εκαστο Μέρος θα κοινοποιεί άμεσα στο άλλο Μέρος οιαδήποτε πληροφορία κατέχει αναφορικά με οιεσδήποτε παρόμοιες πράξεις ή προθέσεις».